
CARISSIMIS  PRAECEPTORIBUS 


De 

Sallustio ,   imitatbre    Catonis ,   Sisennae 

aliorumque  veterum  historicorum  Romanorum, 


•uamvis  viri  doctissimi  quum  iu  literis  Eomanis  atque 
Graecis,~tum  maxime  iu  illustrissimorum  auctorum  scriptis  summo 
acumine  ingenia  exercuerint  atque  quaestiones  difficillimas  ad 
exitum  adduxerint,  tamen  in  copia  uberrima  nonnullas  res  intactas 
reliquerunt,  alias  in  transitu  et  leviter  perstrinxerunt ,  de  aliis 
in  diversas  partes  discedunt.  Sic  mihi  Sallustii  scripta  eorum- 
que  commentarios  pertractanti  quum  de  eius  dicendi  genere  iu- 
dicia  diversa  et  contraria  occurrerunt,  tum  maxime  de  eo,  qui- 
bus  in  rebus  Sallustius  Crispus  veteres  historicos,  imprimis  Cato- 
nem  et  Sisenuam  imitatus  sit,  quapropter  banc  quaestionem  pecu- 
liari  commentatione  tractandam  suscepi. 

Conscripserunt  de  hac  re  iam  ante  me  nonnulli,  ut  Deltour 
Parisiensis ,  qui ,  quid  apud  Sallustium  ad  Catonem  referendum 
esset,  exposuit;  alia  alii  viri  doctissimi  partim  in  editionibus 
Sallustii  dispersis  annnotationibus  conimemoraverunt,  ut  G-eriach, 
Kritz,  Fabri,  Dietsch,  qui  de  interpretatione  C.  Sallustii  optime 
meruerunt,  partim  in  libris  praestantissimis  de  literis  Roma- 
nis  conscriptis  acutis  explorationibus  annotayerunt ,  ut  Bern- 
hardy,  Baehr,  Teuffel,  qui,  quamvis  in  re  proposita  argumentum 
illud  accuratius  examinare  non  potuerint,  tamen  mihi  magno  usui 
fuerunt.  Tum  vero  nonnulla  me  debere  Badstuebneri  et  Lawsii 
dissertationibus  de  dicendi  genere  Sallustii  conscriptis,  neqne 
pauca  Ruddimanni,  Nevii,  Madvigii,  Buecheleri,  Corssenii  gram- 
maticis  libris  libenter  confiteor.  Praeterea  in  hoc  opere  con- 
ficiendo  valde  me  adiuvit  Peter,  qui  optime  de  colligendis  et  ordi- 
nandis  historicorum  priscorum  fragmentis  meritus  est.     Libellum 

a  Schultzio  de  archaismis  Sallustianis  compositum ,  quem  frustra 
in  bibliotheca  Lipsiensi  quaesivi,  nuper  demum  hac  commentatione 
paene  confecta  ex  bibliotheca  Ienensi  accepi. 

Haec  sunt,  quae  mihi  in  componenda  hac  dissertatione  magno 
usui  et  auxilio  fuerunt.  Quae  vero  debui  Catonis  et  Sisennae  in- 
terpretibus,  singulis  locis  quam  accuratissime  addidi. 

His  praemissis  ad  rem  ipsam  aggrediamur. 


Sallustium  ab  usitato  scribendi  genere  valde  discessisse  et 
antiquorum  scriptorum  exemplum  secutum  colorem  antiquitatis 
affectasse,  non  modo  veterum  testimoniis  satis  confirmatur,  sed 
etiam  a  multis  summo  vitio  ei  vertitur.  Nam  etiamsi  Lenaei 
iudicium,  qui  (Sueton.  de  ill.  gramm.15)  eum  „priscorum  Catonisque 
verborum  ineruditissimum  furem"  appellat,  e  partium  studio  ortuin, 
et  Asinii  Pollionis  verbis  (Suet.  de  ill.  gramm.  10),  qui  Sallustii 
scripta  reprehendit  „ut  nimia  priscorum  verborum  affectatione 
oblita",  fides  non  habenda  est,  quia  vel  praeclarissimos  scriptores, 
ut  Ciceronem,  Caesarem,  Livium  carpit,  tamen  nonnulla  alia  testi- 
monia  exstant,  quae  haud  parvi  aestimanda  sunt.  Sic  Quintilia- 
nus  (VIII,  3,  29)  epigramma  affert ,  quo  Sallustius  his  verbis  la- 
ceratur : 

„Et  verba  antiqui  multum  furate  Catonis, 
Crispe,  Iugurthinae  conditor  historiae". 

Praeterea  Sallustins  acriter  vituperatur  ab  Augusto  (Suet.  Oct.  86)  ? 
quod  „multa  verba  e  Catonis  originibus  excerpserit",  et  a  Fron- 
tone  (epist.  ad  Caes.  IV,  3,  p.  62  Nab.),  qui  eum  frequentem 
sectatorem  Catonis  appellat.  Ab  his  iudiciis  haud  differt  Grellii, 
qui  Sallustium  I,  15,  18  „novatorem  verborum"  nominat  (cf.  VI, 
17,  8;  X,  21,  2)  et  eidem  (IV,  15,  1)  „verborum  fingendi  et 
novandi  studium"  vitio  duci  profitetur.  Nam  recte  Deltour 
p.  8  dicit:  „Saepissime  ad  priscorum  vocabulorum  opem  confugit, 
qui  novus  esse  studet;  duo  autem  illa,  priscas  voces  usurpare 
et  novas  proferre,  quamquam  prima  specie  inter  se  diversissima, 
in  scriptore  bono  et  docto  mire  congruunt",  quam  sententiam  Gel- 
lius  XI,  7,  2  confirmat:  „Nova  videri  dico  etiam  ea,  quae  sunt 
inusitata  et  desita,  etsi  sunt  vetusta". 

Quae  si  comparaveris  cum  sententiis  a  recentioribus  prolatis, 
quarum  nonnullas   afferre   liceat,   multo   plures  laudatores   quam 


obtrectatores  Sallustianae  elocutionis  exstitisse  videbis.  Velut  Ia- 
cobs  in  edit.  suae  praefat.  haec  verba  ponit:  „@r  fyctt  feinen  ganjcn 
SBortrag  faft  burdjgangtg  tti  ein  ecrjt  altromifdjeS,  bem  3nrjatt  rool)t= 
ftetjenbeS  (^eroanb  gefteibet ;"  Teuffel  in  libro  de  lit.  lat.  p.  385: 
„2)te  StrdjaiSmen  beftetjen  rjauptfacrjtid)  in  2Benbuugen,  bie  bem 
(Sato  entnommen  ftnb.  luf  SBorfatontf<$e§  getjen  fie  uid)t  %uxM 
uub  finb  ba&u  beftimmt,  bte  £>arftetlung  feterlidjer,  pat£)etifc^er 
p  madjen;"  Bernbardy  in  libro  de  lit.lat.  p.  704:  „£>ie  ©pracfje 
toar  ^rotfcben  (Stegan^  ber  3ettgenoffen  unb  SlltertfyumltdjMt  getrjeitt, 
fein  tebtjafter  unh  energifdjer  6til  oerbanb  burd)  bered)nete  2Jcifdjung 
ben  rourbeootten  (Srnft  be3  atten  SatetnsS  in  ertefenem  SBortgebraudj, 
iu  gteriott  unb  SBebeutuugen  mit  9tafd$ett  unb  feinem  Itorn  be» 
SBortragS  ;"  Baehr  in  libro  de  lat.  lit.  II.  p.  132 :  „®er  attertrjunu 
(icfje  §aud),  ber  ba§>  ©an§e  burd)roet)t,  unb  itjm  ein  etjrtoitrbige» 
luferjen  oerteitjt,  erfdjeint  .  .  .  nicfjt  unpaffenb." 

Severiora  vero  esse  veterum  de  Sallustii  antiquitatis  studio 
iuclicia  baud  mirum  est,  si  omnino,  quid  illi  de  antiquioris  ser- 
monis  cupiditate  senserint,  respicimus.  Nam  ut  Cicero  de  orat. 
III,  25,  97  et  37,  150  id  praecipue  cavendum  esse  censet,  ne  ob- 
soleta  sit  oratio,  sic  Quintilianus  II,  5,  21,  „ne  quis  eos  (pueros) 
antiquitatis  nimius  admirator  in  Gracchorum  Catonisque  et  aliorum 
similium  lectione  durescere  velit."  Et  idem  I,  6,  39,  quamquam 
interdum  vetusta  verba  admitti  posse  censet,  ut  maior  majestas 
orationi  concilietur,  tamen  pergit:  „sed  opus  est  modo,  ut  neque 
crebra  sint  neque  manifesta,  quia  nil  est  odiosius  affectatione, 
nec  utique  ab  ultimis  et  iam  obliteratis  temporibus".  Sed  quam- 
quam  veteres  illi  quidem  antiquitatis  studium  condemnarunt,  ta- 
men  in  Sallustio  excusari  posse  mihi  vicletur.  Nam  vitium  illud, 
quod  Sallustio  obiectatur,  minus  ex  eius  natura  quam  ex  aetate, 
qua  scripsit,  repetendum  et  deducendum  est.  Temporibus  enim, 
quibus  Sallustius  scripsit  (ut  apud  Graecos  Thucydidis  aetate),  in 
oratione  conformanda  mos  nondum  usu  stabilitus  et  receptus 
fuit,  ita  ut  copiam  verborum  ad  libidinem  constituere  liceret  at- 
que  campus  esset,  in  quo  exsultare  posset  oratio.  cf.  Bernhardy 
p.  677:  „9ctemanb  rjinterttej)  eiu  anert'anute<o  2)tufter  fitr  ben  cttl 
bcr  ©efct)tct)Mfc^retbuug.  3ebem  btteb  uuoerroerjrt,  feiueu  etgeueu 
28eg  pi  gerjeu  uub  oon  oorn  toteber  aup^eben.  £)arjer  gefctmt), 
W&  anfangS  fettfam  fltngt,  ba&  ber  SUdjaismuS  in  biefer  Wattuug 
ant  (angften  fid)  erljiclt,  uiib  aud)  bie  jungfteu  £viftorifer  ben  oer- 


alteten,  unforrecten  Sftebebraud;  in  etnem  locferen  uub  tonlofeu 
©agbau  noa)  nidjt  aufaaben."  Quare  Sallustius  sermone  arti- 
ficioso  ex  graecismis  et  archaismis  mixto  uti  solet;  quippe 
exemplum  veterum  scriptorum  secutus  eorum  scribendi  genus 
imitatus  est  (cf.  Teuffel  in  lit.  antiq.  encycl.  VI  p.  701). 

Quid  autem  Sallustium  moverit,  ut  ipsorum  antiquorum  di- 
cendi  genus  affectaret,  de  hac  quidem  re  diversis  opinionibus 
disceptant  viri  docti.  Deltour  (p.  82  sq.)  vero  et  Laws 
(cap.  IX)  fere  in  eo  consentiunt,  Sallustium  ambitionis  et  osten- 
tationis  causa  ab  usitato  sermone  recessisse  et  veteres  imitatum 
esse,  quae  opinio  mihi  multo  minus  verisimilis  esse  videtur  quam 
Badstuebneri  et  Dietschii,  quorum  alter  in  libelli  sui  (de  Sall. 
dicendi  genere  comment.  Berl.  1863.  4.)  pag.  3  haec  verba  facit : 
„Sallustius  quum  antiquitatis  admiratione  et  veneratione  quadam 
motus  haud  dubie  in  scriptis  demonstrare  vellet,  quantum  et  quale 
inter  praeteritum  et  praesens  tempus  discrimen  intercederet ,  pro 
singulari  animi  habitu  vel  pro  ingenii  natura  atque  indole  pro- 
prium  quendam  sermonem  atque  dictionem  sibi  finxit,  qua  ad- 
mirationem  antiquitatis  taediumque  rerum  praesentium  exprimeret 
et  declararet",  alter  (ed.  Sall.  1843,  1846)  quum  multis  locis, 
tum  maxime  in  interpretandis  orationibus  Memmii  et  Marii,  quae 
imprimis  antiquitatem  redolent  (Iug.  31  et  85,  5)  causas  prisci 
illius  coloris  affert.  Dicit  enim,  eo  consilio  Sallustium  antiqui- 
tatis  speciem  sectatum  esse,  ut  aequalibus  suis  quasi  speculum 
praeberet,  quod  intuentes  sua  vitia  eorumque  remedia  cognoscerent, 
atque  orationes  illas  composuisse,  quo  hominum  mores  corrigeret 
aequalesque  doceret,  unde  tot  mala  in  rempublicam  irruissent. 

Sallustio  igitur  consideranti  et  intelligenti ,  corruptos  mores 
civium  post  Caesaris  mortem  rempublicam  in  praeceps  dedisse, 
pristinum  illud  tempus  gloriae  fortitudinis ,  simplicitatis  sancti- 
moniae,  virtutis  continentiae  ob  oculos  versatum  est,  quod  tanta 
admiratione  amplectebatur ,  ut  in  ipso  sermone ,  neglecta  oratione 
polita  et  ornata,  elocutionis  illius  antiquioris  simplicitatem,  gravi- 
tatem,  asperitatem  retineret  et  effingeret.  Sed  cave  ne  putes, 
Sallustium  magno  opere  et  labore  voces  et  structuras  ex  priscorum 
historicorum  scriptis  conquisivisse ;  immo  potius  veterum  rerum 
auctorum  scriptis  diligenter  evolvendis  eorum  dicendi  genus  et 
propriam  scribendi  consuetudinem  consecutus  in  suum  usum  con- 
vertit.     Quae  imitatio,   quamvis   multum    contulerit   ad  virtutes 


in  Sallustiana  oratione  conspicuas,  tamen  effecit,  ut  elocutioni 
aliquid,  ut  ita  dicam,  facti  et  asciti  inesset. 

His  praemissis  transeamus  ad  ea  illustranda,  in  quibus  Sal- 
lustius  veteres  historicos  imitatus  est,  atque  capite  altero  demon- 
strare  conemur,  quae  a  singulis  scriptoribus  in  oratione  confor- 
manda  mutuatus  sit,  imprimis  a  Catone  et  Sisenna,  praeclarissimis 
auctoribus,  qui  ante  Sallustium  res  gestas  populi  Komani  scrip- 
serunt,  altero  capite,  quae  in  universum  ad  imitationem  anti- 
quiornm  scriptorum  historicorum  referenda  sint. 

At  enimvero  in  his  investiganclis  multa  mihi  adversa  fuerunt. 
Atque  primum  quidem  maxime  dolendum  est,  illorum  auctorum 
veterum  scripta  aut  periisse  aut  admodum  mutilata  ex  ingenti 
literarum  naufragio  ad  nos  pervenisse.  Huc  accedit,  quod  inter 
ipsas  reliquias  multae  sunt,  quas  posteriores  rerum  scriptores  in 
medium  proferunt,  qui  res  tantummodo,  non  verba  servarunt. 
Ac  ne  earum  quidem,  quas  ex  priscis  illis  historicis  grammatici 
verborum  causa  excerpserunt ,  multae  ex  ipsis  illorum  scriptis  ad 
grammaticos  transierunt,    sed  per  complures  libros  traditae  sunt. 

Quae  quum  ita  sint,  veniam  me  impetraturum  spero,  si  in 
re  tam  ardua  et  lubrica  nonnunquam  in  errores  inciderim  neque 
satis  comprehenderim,  quae  ad  rem  propositam  pertineant. 


Caput  I. 

Quibus    in   rebus   Sallustius    singulos   rerum    scriptores 
imitatus  sit,  exponitur. 

-^.    Quid  ad  Catonem  referendum  sit. 

Inter  eos,  qui  ante  Sallustium  res  gestas  populi  Komani 
scripserunt,  M.  Porcius  Cato  maxime  inclaruit,  qui  primus  latina 
lingua  usus  soluta  oratione  historiam  composuit,  qua  non  modo 
Romanorum,  sed  omnium  gentium  Italicarum  res  gestas,  mores, 
instituta  narravit  et  terram  Italicam  descripsit.  Idem  vero  a 
superioribus  rerum  scriptoribus  hac  re  distat,  quod  tenueni  et 
exilem  annalium,  quas  nemo  paene  legebat,  formam  aspematus 
aCapitulatim"  res  narrabat,  i.  e.  „per  capita,  ita  ut  levioribus 
pmissis  summas  et  primarias  res  exponeret,  has  vero  plene  et 
copiose"   (cf.  Peter  praef.  p.  CXXXXIII).    Praeterea  res  gestas, 

quas  scribebat,  ex  multis  et  praeclaris  fontibus  hausit,  quare 
ei  multam  diligentiam  et  assiduitatem  tribuunt  Nepos,  Cicero, 
Dionysius,  Velleius,  Gellius,  Solinus,  Servius,  quamquam  idem 
Nepos  cloctrinam  in  eo  desiderat.  Denique  genus  scribendi,  quo 
Cato  usus  est,  a  multis  laude  effertur,  praecipue  a  Cicerone 
(Brut.  87,  298  et  17,  66  et  85,  294;  de  orat.  III,  33,  135),  ab 
Horatio  (de  art.  poet.  56),  a  Livio  (IV,  39,  40),  a  Frontone,  So- 
lino,  Servio,  aliis.  Accedit  huc  iudicium  Sallustii,  quod  nobis 
maximi  momenti  est.  Ille  enim  Catonem  fragm.  I,  2  (Kr.)  lau- 
dat,  quod  res  „disertissumus  paucis  absolverit",  quae  laus  cum 
Cicerone  (de  orat.  II,  12,  53)  congruit.  Aliis  vero  locis  Sal- 
lustium  Catonem  vituperasse  propter  partium  studium,  Kritz 
ad  fr.  I,  2  et  fr.  inc.  44  contendit,  ubi  verba:  „in  quis  longis- 
sumo  aevo  plura  de  bonis  falso  in  deterius  composuit"  ad  Ca- 
tonem  referenda  esse  suspicatur.  Sed  merito  Dietsch  (fr. 
inc.  78)  mihi  Kritzii  iudicium  refellisse  videtur,  praesertim  quum 
Cicero  et  Dionysius  Catoni  magnam  fidem  tribuant,  atque  eadem 
laude  etiam  alii,  ut  Fronto  et  Solinus,  eum  decorent.  Quare  Petri 
sententiam  valde  comprobo,  qui  „industriae  et  religionis  famam 
magnam  eius  originibus  auctoritatem  conciliasse"  praedicat.  Ad 
hoc  Sallustiuc,  ut  Peter  suspicatur,  Catonis  mentionem  fecit  Iug.  4, 
2:  „magno  usui  est  memoria  rerum  gestarum:  cuius  de  virtute 
quia  multi  dixere,  praetereundum  puto". 

Ex  quibus  satis  apparet,  Catonis  auctoritatem  quum  apud 
veteres,  tum  maxime  apud  Sallustium  multum  valuisse.  Atque 
etiamsi  ratione,  qua  Origines  scriptae  erant,  multi  impediti  sunt, 
ne  eas  in  rebus  gestis  describendis  sequerentur  (cf.  Peter  p.  CLI), 
tamen  non  solum  Cassius  Hemina,  sed  etiam  Coelius  et  Sisenna 
ad  fontes  Catoniauos  rediisse  videntur.  Atque  etiam  posterioribus 
temporibus  Cicero,  Nepos,  alii  saepe  Catonis  scripta  non  modo 
lectitaverunt ,  sed  etiam  nonnulla  ex  iis  arripuerunt.  Quare  ne 
Sallustius  quidem  -castigandus  est,  quod  Catonem  multis  in  rebus 
secutus  et  imitatus  est,  praesertim  quum  pro  consilio,  quod  inierat, 
Catonem  maxime  idoneum  putaret,  quem  imitaretur.  Nam  qnum 
Sallustium  in  componendis  libris  suis  id  egisse  constet,  ut  civibus 
causam  afflictae  reipublicae  in  depravatis  moribus  positam  esse 
ostenderet,  nemo  praeclariorem  imaginem  probitatis  et  simplici- 
tatis  praebere  videbatur,  quam  M.  Porcius'  Cato,  priscae  virtutis 
propugnator. 


Hunc  vero  Catonem  Sallustium  et  imprimis  in  usu  verbo- 
rum  imitatum  esse  testimonia  veterum  iam  supra  commemo- 
rata  satis  confirmant,  quibus  recentiores  viri  ciocti  assentiuntur, 
ut  Bormann  (Catonis  Originum  reliquiae,  Brandb.  a.  H.  1858.  4.): 
„Quae  de  Sallustio  tradunt,  spectant  ad  dicendi  genus,  non  ad 
ipsas  res";  Deltour  (de  Sall.  Catonis  imitatore,  Paris.  1859) 
p.  70:  „Sallustius  non  Catoniana  modo  verba  et  scribendi  genus 
ac  colorem  et  sententias  imitatus  est ;  nec  tantum ,  quum  de  re- 
publica  aut  ipse  loquitur  aut  alios  loquentes  facit,  cum  sensibus 
Catonis  mire  congruit,  sed  etiam  historiae  scribendae  legem  ad 
Originum  formam  sibi.constituit";  p.  77;  „Melior  mihi  Sallustius, 
quum  originum  exemplo  loca,  urbes,  populorum  mores,  instituta, 
res  antiquas  recenset,  quam  quum  Catonianas  voces,  vocum  con- 
,truetiones,  sententias  adhibet  et  ad  formam  eius  orationis  suani 
fingit";  Linker  (ed.  Sall.  p.  30):  „Sallustius  Catonis  concinnam 
brevitatem  et  priscum  dicendi  genus  totamque  fere  orationis  con- 
formationem  et  colorem  imitatus  est" ;  Peter  (hist.  Eom.  rel. 
p.  CLIl):  „Etiam  C.  Sallustius  Crispus  magis  propter  genus  scri- 
bendi  quam  propter  res  scriptas  Catonem  amavit  multumque 
volutavit, ....  at  genus  scribendi  ita  admirabatur,  ut  non  solnm 
verba  quaedam  ex  originibus  excerperet,  sed  etiam  totas  senten- 
tias  imitaretur"  (cf.  Iordan,  Catonis,  quae  exstant,  p.  XXV); 
Teuffel  in  hist.  lit.  lat.  p.  382 :  „3m  ©tu^etnen  be3  Snradjcjebmucbs 
fyat  er  oon  bem  iu  feiner  Qeit  ©eroofmlidjeu  mit  ^Berrjufetfetu  \ia) 
eutfemt  unb  nad)  griec^tfcrjen  Slnalogtett,  befottber^  aber  au§>  ber 
2$eife  be3  dtteren  Gato  fidj  etne  etgene  6c^retbart  gebtlbet";  et 
p.  385:  „£)te  2lrdjat3men  befteljen  Imuptfdcfjttcfj  m  SBenbtingett,  bie 
bem  Gato  entnommett  fmb", 

His  aliorum  de  Sallustii  studio  Catonem  imitandi  iudiciis 
propositis  paucis,  quid  mihi  de  eo  iudicandum  videatur,  proferre 
liceat.  Atque  mihi  quiclem  imitatio  illa  pertinere  videtur  primum 
ad  nonnullas  res  grammaticas,  cleinde  ad  vocabula  quaedam,  tum 
ad  Catonis  rationem  historiae  scribendae,  denique  ad  sententias 
uomiullas,  quas  Sallustius  sibi  ex  Catone  vindicavit, 

Itaque  primum  expone-mus,  quid  in  grammaticis  rebus 
Sallustius  a  Catone  deprompserit. 

Superlativo  insolentiore  Sallustius  utitur  Cat.  61,  7:  nstre- 
nmssumus*,  quo  eodem  modo  Cato  (Orig.  Iord.  p.  19,  1,  et  L\  1». 
praef.  4)   locutus   est  (similiter  Plautus  Epid.  III,  4,   10:    „stre- 

nuior").  —  Sed  etiam  aliae  eius  modi  comparativi  et  superlativi 
formae  ab  optimae  aetatis  usu  plane  abhorrentes  quum  apud  anti- 
quiores  scriptores,  tum  maxime  apud  Catonem  reperiuntur ,  velut : 
„arduius"  (Iord.  p.  85,  6),  „arduissimus  (38,  9),  «egregiissimus" 
(Pacuv.  apud  Prisc),  «industriior"  (Plaut.  Most.  I,  2,  71 ;  Gracch. 
apud  Prisc.  III,  p.  88  [K.],  Cato  p.  55,  12),  „innoxiioru  (p.  42, 
10),  perpetuior"  (p.  55,  3),  quibus  addantur  „beneficissimus" 
(Cato  p.  43,  3),  „munificior"  (p.  72,  16),  „magnificius"  (p.  66,  4), 
„veterior"  (p.  9,  3),  „repulsior"  (p.  60,  5),  „ratissimus"  (p.  42,  3), 
„incolomior"  (Claud.  fr.  9),  „litorosissimus"  (Fab.  Max.  fr.  1). 
Ex  quibus  quum  appareat,  Catonem  eiusmodi  formas  horridiores 
valde  amasse,  haud  dubito  contendere,  Sallustium  in  usu  illius 
superlativi  insolentioris  Catonem  imitatum  esse. 

Deinde  Sallustius  morem  Catonis  in  usu  formae  „ere"  pro 
„erunt"  in  perf.  act.  secutus  esse  videtur.  Quam  ut  sententiam 
conciperem,  Neue  (gormenl.  b.  lat.  6prad?e)  me  movit  verbis  II, 
p.  294  prolatis:  23et  $lautu3  unb  %eren$  finb  erunt  ubernriegenb, 
nrieraol)!  ft$  bet  tynen  unb  in  hen  Ueberbleibfeln  ber  iibrtgen  atten 
©ramattfer  aud)  ere  ntc^t  felten  ftnbet.  Qn  ben  Infittjruugen  auZ 
(Sato  tft  gemb^nltc^  „ere".  Atque  Sallustii  scripta  perlustrantes 
formam  in  „erunt"  exeuntem,  aut  optimis  et  plurimis  libris,  aut 
grammaticorum  testimoniis  munitam  legimus:  Cat.  20,  10  „con- 
senuerunt",  Cat.  45,  3  „venerunt",  51,  9  „dixerunt",  51,  38  „sum- 
pserunt",  Iug.  14,  5  „appetiverunt",  58,  3  „quiverunt",  85, 
32  „profuerunt",  87,  4  „cognoverunt",  fragm.  I,  51  (Kr.)  „de- 
creverunt"  et  „corruperunt",  I,  85:  „maturaverunt",  II,  11  „te- 
nuerunt",  II,  32  „tradiderunt",  IV,  19,  10  „lacessiverunt",  fr. 
i.  30:  „incurrerunt".  Ex  his  exemplis  apparet,  apud  Sallustium 
formam  in  „erunt"  exeuntem  raro  inveniri,  quae  apud  omnium 
aetatum  scriptores  usitata  fuit.  Nam  alteram  formam  in  „ere" 
desinentem  apud  Nepotem  nusquam,  apud  Ciceronem  sine  varie- 
tate  tantummodo  ep.  10,  19  „dedere",  de  leg.  1,  2,  6  „succes- 
sere",  in  Eull.  1,  4  „suscepere",  in  Pis.  40  „fuere"  (cf.  Zumpt 
gram.  lat.  p.  163),  apud  Quintilianum  septem  locis  reperies  (cf. 
Bonnell,  lex.  Quint.  prol.  p,  XXVII).  Atque  in  historicorum 
Somanorum  veterum,  excepto  Catone,  scriptis,  quae  ad  hunc 
finem  perlegi ,  unum  tantummodo  exemplum  formae  „ere"  reperi, 
quod  exstat  apud  Aemilium  Scaurum  in  orat.  2  (Pet.):  „trium- 
phavere".    At  in  Catonis  originibus   et  orationibus  formarum  jin 

„erunt"  exeuntium  hae  tantummodo  notari  possunt :  „habuerunt" 
(Iord.  p.  4,  15),  „possederunt"  (p.  15,  5),  „calliscerunt"  (p.  56,  2), 
„defoderunt",  „circumposuerunt",  „interfecerunt"  (p.  56,  3  et  4), 
„voluerunt"  (p.  72,  7),  „meritaverunt"  (p.  88,  5).  Praeterea  sem- 
per  formam  in  „ere"  desinentem  reperi:  „accessitavere"  (Iord. 
p.  8,  5),  „fuere"  (p.  8,  16),  „meminere"  (p.  9,  11),  „dedere" 
(p.  19,  9),  „cognovere",  „sustulere"  (p.  19,  12),  „decoravere" 
(p.  19,  18),  „habuere"  (p.  20,  1),  „decessere"  (20,  13),  „re- 
scivere"  (p.  21,  5),  „noluere"  (p.  23,  6),  „metuere"  (p.  23,  9), 
„adiuvere"  (p.  23,  13),  „fecere"  (p.  33,  4),  „habuere"  (p.  39,  6; 
59,  7  et  10),  „paravere"  (p.  39,  3),  „verberavere"  (p.  41,  3), 
„videre"  (p.  41,  3),  „obsonitavere"  (p.  52,  14  bis),  „censuere" 
(p.  64,  6),  „veniere"  (p.  66,  6),  „emptitavere",  „redemptitavere" 
(p.  69,  7),  „succidiavere"  (fr.  39.  P.).  Quae  quum  ita  sint,  haud 
dubito  contendere,  Sallustium  formam  perfecti  in  „ere"  desinen- 
tem  ex  Catone  mutuatum  esse,  atque  Livium,  Yelleium,  Senecam, 
imprimis  Tacitum,  apud  quos  ea  forma  frequens  est,  Sallustii 
exemplum  secutos  esse. 

Sallustio  cum  Catone  communis  est  usus  formae  „auxisse" 
(Sall.  fr.  I,  51,  6  [K.],  Cato  p.  8,  6),  vel  passiva  vi  usurpatae, 
qua:  „auctum  esse"  (ut  Fabri  iudicat),  vel  intransitiva  (cf.  Kritz 
et  Dietsch),  qua:  „incrementum  capere"  significat  (cf.  Keisig 
^ortef.  §.  174).  Quem  usum  receperunt  et  Lucretius  (II,  1163: 
„augent  labore")  et  Tacitus  (annal.  IV,  41  [?]). 

Similiter  ac  Cato  Sallustius  Iug.  31,  8  verbo  „nequeo"  passivo 
genere  utitur.  Atque  quamvis  hic  usus  etiam  aliorum  scriptorum 
proprius  sit,  velut  Lucretii  (I,  1045),  Pacuvii,  Apuleii,  Plauti 
(Kud.  IV,  4,  20,  Persa  II,  2,  12),  Terentii  (Hecyr.  IV,  1,  57), 
(cf.  Kritz  Iug.  31,  8),  tamen,  quum  in  oratione  Memmii  reperia- 
tur,  quae  maxime  ad  Catonis  genus  dicendi  conformata  esse  vi- 
detur,  atque  prisci  Catonis  verba  saepe  furatum  esse  Sallustium 
complura  exstent  ex  antiquitate  testimonia,  illius  quoque 
vocis  usum  Sallustium  ex  Catonis  originibus  (Iord.  p.  8,  17)  mu- 
tuatum  esse  censeo. 

Eadem  de  causa  Deltourio  et  Schultzio  (de  archaismis  Sal- 
lustianis.  Halle  1871)  assentior,  qui  Sallustium  in  frequenti 
adverbiorum  cum  „esse"  verbo  conjunctorum  usu  ad  Catonis 
exemplum  regressum  esse  contendunt.  Nam  contra  usitatum  lo- 
quendi   morem   adverbium  „frustra":   Iug.  7,   6;   61,  1;   71,  5; 

73,  7;  85,  6;  93,  1;  112,  2;  fr.  III,  82,  9  verbo  „esse"  subiun- 
gitur,  atque  uno  loco  (85,  6)  ad  personas  spectat,  qua  ratione 
idem  quod  „falli"  signiiicans  saepius  etiam  a  Plauto  (Amph.  III, 
3,  20,  Merc.  III,  1,  30,  Capt.  III,  1,  31,  Mil.  V,  29)  adhibetur 
(cf.  Badstueb.  p.  11 ;  Fabri  ad  Iug.  85,  6).  Alia  adverbia  inso- 
lenter  cum  „esse"  iuncta  sunt:  „abunde"  (Cat.  21,  1;  58,  9;  Ing. 
63,  2)  et  „obviamu  (fragm.  II,  95).  Minus  cum  solita  dicendi 
ratione  pugnant  et  hae  elocutiones:  „tutius  esse"  Iug.  14,  11; 
„laxius  esse"  Iug.  87,  4;  „facilius  esse"  Iug.  94,  1,  „propius 
esse"  Cat.  11,  1  (quo  tamen  loco  dubium  est,  num  adverbium  sit), 
et  praepositiones  adverbialiter  verbo  „esse"  subiunctae,  ut  Cat.  23, 
7:  „post",  Iug.  85,  22:  „contra",  fragm.  II,  83:  „circum",  alia, 
quae  in  quotidianum  sermonem  abierunt  et  omnibus  aetatibus 
ab  optimis  scriptoribus  usurpantur  (cf.  Dietsch  ad  lug.  14,  11, 
Badstuebn.  p.  11,  Eeisig  SBorl.  §.224). 

Quem  adverbiorum  usum  Sallustium '  ex  Thucydidis  sermone 
hausisse,  quum  Poppo  (Thucyd.  Vol.  I,  374)  contendat,  equidem 
Deltourio  potius  assentior,  "quum  Catonis  proprius  sit  ille  dicendi 
mos  (cf.  „sero  esse,  impune  esse"  etc),  cuius  in  ceterorum  histo- 
ricorum  reliquiis  nullum  exemplum  reperitur. 

Constructio  verbi  „ire"  cum  supino  apud  Sallustium  satis 
frequens  est.  Velut  „perditum  ire"  legitur  Cat.  36,  4;  52,  12; 
lug.  31,  27;  „captum  ire":  fragm.  I,  45,  20;  „ereptum  ire": 
lug.  85,  42;  „ultum  ire":  Iug.  68,  1  [et  fragm.  III,  82,  17]. 
Atque  eodem  modo  Sallustius  „properareu  verbum  fr.  III,  82,  16 
cum  supinis  „auctum  atque  adiutum"  et  fr.  V,  18  cum  supino: 
,,quaesitum"  coniungit.  Quam  dicendi  rationem,  cuius  est  apud 
Ciceronem  rarior  usus,  frequentior  apud  Caesarem,  Livium,  Ta- 
citum  (cf.  Badstueb.  p.  49.  not.),  Pabri  (ad  orat.  Lic.  §.  16)  prae- 
eunte  Gerlachio  in  antiquiore  sermone  frequentissimam  fuisse 
censuit:  „£)te  ctltere  ©pracfje  fcfjetnt  ha§>  ©urnnum  iu  grbjserer 
2Cu<oberjnung  al£  bie  fucitere  cjebrau cfjt  §«  fjaben",  atque  recte  cen- 
suisse  mihi  videtur,  quum  Plauto,  Terentio,  aliis  comicis  satis 
trita  fuerit  (cf.  Neue  II,  289;  Krueger  lat.  gram.  §.  483,  A,  2; 
Keisig  not.  597).  Sed  quum  inter  historicos  veteres  solus  Cato 
isque  frequentissime  illa  constructione  utatur  (cf.  p.  14,  4  „lignatum, 
aquatum  ire";  p.  17,  6  „depugnatum  ire"  ;  p.  51,  5   „prohibitum 


ire" ;  p.  63,  7  „factum  ire" ;   p.  80, 
terea:   „expiatum  venire"  p.  15,   9; 


11  „supplicatum  ire",   prae- 
„proflcisci  servatum"  p.  35, 

14),  libenter  ad  Deltourii  sententiam  accedo,  qui  illam  dicendi 
rationem  Sallustii  propriam  ad  Catonem  refert. 

In  particularum  usu  Sallustins  a  more  usitato  ita  deflectit, 
ut  vocem  „igitur"  nimquam  secundo  loco,  quaestionibus  ex- 
ceptis,  ponat.  Quam  voculae  locationem  quamquam  neque  Cicero 
neque  alii  scriptores  probati,  ut  Livius  et  Tacitus,  vitarunt,  tamen 
nemo  cum  Sallustio  in  hoc  comparari  potest.  Atque  quum  illa 
collocatio  ipsi  Catoni  propria  sit,  Sallustius  etiam  in  hac  re  Ca- 
ionem  imitatus  esse  videtur.  Dietscliium  autem,  qui  ad  Cat.  2, 
1  pro  certo  affirmat,  antiquorum  esse,  in  principio  enunciati  par- 
ticulam  „igitur"  ponere,  multum  a  vero  aberrasse,  antiquorum 
scripta  ipsa  docent,  qui  saepe  „igitur"  secundo  loco  ponunt. 

Haec  sunt,  quae  in  grammaticis  rebus  Sallustius  mihi  ex 
Catonis  libris  hausisse  videtur.  Nam  ut  Deltour  nonnulla  alia 
ad  Catonis  imitationem  referret,  vix  fieri  potuit,  si  accuratius  rem 
exquisivisset.  Alia  enim,  quae  scriptorem  nostrum  ex  Catone 
hausisse  arbitratur,  non  modo  Catonis,  sed  totius  antiquitatis 
propria  sunt,  de  qua  re  infra  disseram,  alia  Sallustius  ex  Thu- 
cydide  arripuit,  alia  nil  obsoleti  aut  insoliti  habent,  sed  apud 
omnes  scriptores  leguntur,  velut:  „per  deos  immortales",  „me 
dius  fidius",  quarum  elocutionum  utramque  Cato  semel  (Iord. 
p.  43,  1   et  63,  7)  usurpat. 

At,  ut  haec  omittamus,  tamen  negari  non  potest,  multis  in 
rebus  grammaticis  Sallustium  Catonis  morem  secutum  esse,  mul- 
tis  in  rebus  ab  usitato  aureae  aetatis  dicendi  genere  recessisse, 
non  ita  tamen,  ut  eum  parum  latine  locutum  esse  contendere 
possis.  Nusquam  enim  apud  eum  huiusmodi  formae  reperiuntur, 
quibus  Cato  utitur:  „filiabus",  „tributus"  pro  „tributum",  „pecu" 
pro  „pecus",  „damnas"  pro  „damnatus",  „alteras",  „ques",  „vestro- 
rum"  pro  „vestrum",  „duoetvicesimus",  „tertiato",  „quartato", 
„siem",  „peragier". 

Sed  haec  de  grammaticis  rebus.  Accedo  ad  voces,  quas 
Sallustius  ex  Catouis  scriptis  hausit. 

In  praeclarissima  illa  Marii  oratione  Sallustiana  (Iug.  85, 
10)  vocabulum  „prosapia"  legitur,  quod  Cortius  et  Dietsch  priscum 
esse,  Gerlach  et  Kritz  auctorem  nostrum  a  Catone  hausisse  recte 
contendisse  mihi  videntur.  Nam  praeterquam  quod  Quintilianus 
I,   6,  40  et  VIII,   3,   26  illud  verbum   in    numero    autiquiorum 

ducit,  et  Cicero  de  univ.  c.  XI,  ubi  illud  usurpat,  addit:  „ut 
utamur  vetere  verbo",  rarissime  apud  scriptores  (apud  Plautum, 
Suetonium,  Apuleium,  Iustinum),  nusquam  in  veterum  histori- 
corum  fragmentis  reperitur,   nisi  in  Catonis  originibus  (p.  9,  6). 

Cui  voci  adicio  vocabulum  „luxus",  quod  Sallustius  pro  eo, 
quod  est  „luxatus",  fragm.  V,  2  posnit.  Eandem  vocem  insolen- 
tem  Cato  (RE.  166)  usurpat,  quare  illam  Sallustium  ex  Catonc 
transtulisse  arbitror. 

Saepe  ut  apud  Sallustium  (Cat.  8,  5;  Iug.  85,  5;  fragm.  I, 
51,  4.  6),  sic  apud  Catonem  (p.  37,  3;  38,  11;  69,  7)  „bene- 
factum"  pro  voce  „beneficium"  positum  est.  Atque  quamquam 
illud  verbum  eodem  sensu  Ennius  (apud  Ciceronem  de  off.  II, 
61,  18)  et  frequenter  Plautus  adhibuit,  tamen  quum  illa  signi- 
ficatione  Cato  in  tam  paucis  fragmentis  saepius  usurpaverit, 
Deltourii  sententiam  sequor,  qui  illam  vocem  ex  Catonis  scriptis 
Sallustium  sibi  vindicasse  contendit.  Num  autem  verba:  „bene- 
facere"  (quod  a  Gerlachio  Cat.  2  falso  „antiquum"  dictum 
esse  puto)  et  „malefacere"  ex  Catonis  scriptis  mutuatus  sit,  ut 
Deltour  p.  20  et  Schultze  p.  79  affirmant,  dubium  est,  quum  haec 
verba  non  modo  apud  Sallustium  et  Catonem,  sed  etiam  nonnun- 
quam  apud  Plautum,  Terentium,  Ciceronem,  Nepotem,  Livium 
reperiantur.  Tamen  quum  illa  verba  frequenter  apud  Sallustium 
(Cat.  3,  1;  Iug.  22,  3;  31,  22;  fr.  II,  41,  4;  i.  77),  frequenter 
apud  Catonem  inveniantur  (Iord.  p.  24,  6.  15 ;  37,  21 ;  37,  19), 
nescio  an  illis  viris  doctis  assentiri  liceat.  Quod  Deltourius  autem 
voces  „malefactum"  et  „facinus"  ad  Catonem  refert,  vix  probare 
possum ,  quum  hanc  quidem  Cicero ,  Caesar ,  alii  satis  frequenter 
de  re  mala  et  de  re  bona  dicant,  illam  vero  omnium  temporum 
scriptores  saepe  usurpent. 

Sallustius  verba,  quibus  deliberandi  notio  inest,  cum  prae- 
positione  „cum"  et  voce  „animus"  conjungere  solet,  velut  „repu- 
tare  cum  animo"  Iug.  13,  5;  70,  5;  85,  10;  „volvere  cum  animo" 
Cat.  32,  1 ;  lug.  6,  2 ;  108,  3 ;  „trahere  cum  animo"  Iug.  93,  1 ; 
„habere  cum  animo"  Iug.  11,  8;  quas  structuras  Herzog  (ad.  Iug. 
6,  2)  ex  antiquiore,  Deltour  ex  Catonis  sermone  receptas  censet 
atque  iure  quidem  censuisse  mihi  videtur,  quum  etiam  apud  illum 
auctorem:  „cogitare  cum  animis"  (Iord.  p.  38,  10),  praeterea 
apud  nullum,  qui  ante  Sallustium  res  gestas  scripserunt,  simile 
quiddam  reperiatur.     Atque  etsi  Terentius  „cogitare  cum  animo" 

et  Plautus  „agitare  cum  animo"  scripserint ,  eiusmodi  con- 
structiones  neque  apud  Ciceronem  neque  apud  alios  auctores  in 
usu  fuerunt,  apud  quos  structura:  „animo"  vel  „in  animo"  usi- 
tata  fuit. 

Haec  sunt  verba  et  verborum  constructiones,  quas  Sallustius 
ex  Catonis  scriptis  mutuatus  esse  mihi  videtur.  Nam  alias  voces 
et  vocum  structuras,  quas  Deltour  affert,  nimis  temerarie  ad  Ca- 
tonis  imitationem  rettulisse  mihi  videtur,  ut  „mortales",  „artes 
bonae,  malae",  „niti  pro  aliquo",  „bene,  male  evenire",  „consu- 
lere",  „festinare",  „locus"  0,£aQ,e,  ©elegenfjeit"),  alia.  De  usu 
„mortales"  vocis  postea  disserendum  erit.  Quod  autem  attinet 
ad  reliquas  voces,  primum  „artes  bonae,  malae"  notione  verborum 
„virtutes"  et  „vitia"  usurpatae,  qua  Cato  illis  uno  loco  (p.  45,  6) 
utitur,  omnibus  temporibus  usitatae  fuerunt,  deinde  structuris  „niti 
pro  aliquo"  (Cat.  38,  1 ;  Ing.  15,  2 ;  31,  17 ;  Cato,  Iordan  p.  36, 
13),  „male,  bene  evenire",  vocabulis  „consulere",  „festinare", 
„locus",  quid  obsoleti  et  inusitati  insit,  non  video,  quum  ab  om- 
nibus  omnium  aetatum  scriptoribus  usu  recepta  sint. 

Quibus  expositis  quamvis  Deltourii  iudicium  coercendum  esse 
pateat,  tamen  Sallustii  imitationem  latius  patere  minime  infltior, 
quandoquidem  illum  multa  ex  Catonis  scriptis  recepisse  ipsis 
testimoniis  veterum  confirmatur.  Sed  quum,  ut  iam  supra 
commemoravimus ,  tam  pauca  fragmenta  relicta  atque  ea  male 
tradita  sint,  plura  verba  et  grammaticae  res  afferri  non  possunt, 
quae  Sallustius  ex  Catone  asciverit. 

Sed  imitationem  illam  Sallustii  non  modo  ad  grammaticas  res 
et  ad  singulas  voces,  sed  etiam  ad  totum  dicendi  genus  et  ad  totam 
historiae  scrioendae  rationem  pertinere  Deltour  contendit ;  quo 
iure  contenderit,  infra  exponam.  Nunc  vero  tantummodo  illud 
adicio ,  Sallustium  plurima ,  quae  Deltour  profert ,  non  ex  Catone 
solum,  sed  quum  ex  totius  antiquitatis  rerum  scriptoribus ,  tum 
ex  Thucydide  repetivisse  mihi  videri. 

Hoc  unum  in  historiae  scribendae  ratione  ad  Catonem  spe- 
ctare  videtur,  quod  Sallustius  vestigia  eius  secutus  rebus  gestis 
digressiones ,  imprimis  geograpJiicas  inserere  solet.  Nam  quam- 
quam  nullus  rerum  gestarum  scriptor  perpetuam  historiam  ita 
complecti  potest,  ut  nunquam  ad  descriptioues  geographicas  de- 
flectat,  tamen  ita  frequentes  sunt  apud  Sallustium,  ut  nos  me- 
rito  offeudant.    Nam  quotiens  in  enarrandis  rebus  regio  vel  terra 

occurrit,  ubique  (atque  vel  maxime  in  bistoriis)  receuset,  quae  ad 
situm  et  naturam,  ad  formam  et  ambitum  eius,  ad  gentium,  quae 
insunt,  opes,  mores,  instituta  spectant.  Velut  in  primo  histo- 
riarum  libro  de  fortunatarum  insularum  claritudine  (fragm.  62), 
de  Maurorum  moribus  (63),  de  piratarum  sedibus  et  origine  (78), 
de  urbis  Coryci  natura  (80),  in  libro  secundo  de  Sardiniae  in- 
sulae  (2 — 4)  et  Corsicae  (13)  facie  et  antiquitatibus ,  de  Hispa- 
norum  moribus  et  civitatibus  (19,  24,  27,  32,  79),  de  Pisidarum 
ingenio  (78)  multa  memoriae  rerum  gestarum,  ubi  quisque  po- 
pulus  vel  quaeque  terra  enarranti  occurrit,  immiscet.  Libri  tertii 
magnam  partem  compreheDdisse  videtur  descriptio  situs  et  na- 
turae  Ponti  Euxini  et  terrarum  ei  adiacentium  (33,  43,  46,  47, 
49,  51,  52,  53,  55,  56,  57,  77),  praeterea  insularum  Asiae  propin- 
quarum,  ut  Cretae  (60  —  64)  et  Nearum  (34).  In  libro  quarto 
Italiae  inferioris  regiones  (33  promunturia  Italiae,  34  fretum  Si- 
culum,  35  Ehegium,  36  Scyllae  saxum,  37,  38  Charybdis  mare), 
praeterea  Euphratis  et  Tigris  fontes  (11),  Mesopotamehos  (12), 
Persarum  mores  (13),  Mysos,  Thraciae  gentem  (46),  describit. 

In  libro  de  bello  Iugurthino  Sallustius  minus  quam  in  hi- 
storiis  in  regionibus  describendis  versatus  praecipue  in  capitibus 
17,  18,  19  (praeterea  etiam  37,  4;  46,  3;  48,  3;  6Q,  2;  79,  6; 
89,  4  et  5;  92,  5;  93,  4)  digressionibus  utitur,  in  quibus  de 
situ  et  gentibus  Africae  earumque  originibus  plenius  et  uberius 
scripsit.  In  libro  autem  de  Catilinae  conjuratioue  composito  Sal- 
lustium  morem,  quem  quum  in  Iugurtha,  tum  maxime  in  histo- 
riarum  libris  tenet,  fere  neglexisse  (cf.  Cat.  55,  3),  non  est  cur 
miremur,  quum  in  illo  libro  res  domesticas  persecutus  sit. 

Sed  ut  Sallustii,  sic  etiam  Catonis  proprium  est,  quae  de 
moribus  atque  institutis  gentium  et  de  natura  atque  situ  terrarum 
sub  Eomanorum  imperium  subiunctarum  memoratu  digna  censeat, 
historiae  intexere.  Atque  etiam  originum  libris  secundo  et  tertio 
Cato  rerum  gestarum  narratione  plane  neglecta  (similiter  ac  Sal- 
lustius,  eius  imitator,  in  Iug.  cap.  17,  18,  19)  per  digressionem 
tantummodo  origines  civitatum  Itaiicarum,  gentium  mores  et  in- 
stituta,  locorum  situm,  naturam,  proventus  accurate  exposuisse 
videtur.  Nam  Niebuhrii,  Wageneri,  aliorum  virorum  doctissimorum 
iudicia,  qui  contendunt,  Catonem  ut  libro  I  res  gestas  regum 
Eomanorum,  ita  libris  II  et  III  res  inde  a  regibus  exactis  usque 
ad  bellum  Punicum   primum  narrasse   et  in   rebus  gestis   expo- 

nendis,  ubi  quid  de  originibus  urbium  et  gentium  in  Romanorum 
dicionem  redactarum  vel  de  aliis  rebus  geographicis  memoratu 
dignum  occurreret,  intexuisse,  quum  multis  argumentis  (cf.  Peter 
p.  CXXXII),  tum  ea  re  refellitur,  quod  ne  unum  quidem  e  li- 
brorum  illorum  duorum  fragmentis  prope  quinquaginta  servatum 
est,  quod  ad  memoriam  rerum  a  populo  Komano  gestarum  spectet. 
Atque  si  quis  dixerit ,  salva  Catonis  constantia  fieri  non  po- 
tuisse,  ut  ille  libro  primo  res  regum  Romanorum  narraret,  tum 
vero,  rebus  inde  a  regibus  expulsis  usque  ad  bellum  Punicum 
primum  silentio  praetermissis ,  libro  quarto  bellum  Punicum  pri- 
mum,  reliquis,  quae  sequerentur  bella,  exponeret,  quid  obstat, 
quin  statuamus,  libri  quarti  initio  Catonem  rerum  a  regibus  ex- 
pulsis  gestarum  narrationem  continuasse,  neque  accuratius  Nepo- 
tem  argumentum  libri  quarti  distinxisse  quam  libri  primi,  cuius 
bona  pars  res  ante  Romam  conditam  gestas  complectitur,  quam- 
quam  illum  tantummodo  „res  gestas  regum  populi  Romani"  con- 
tinuisse  Nepos  confirmat  ?  Atque  ut  libris  II  et  III  tantummodo 
res  geographicas  et  ethnographicas  exponeret,  ea  re  adductus  esse 
videtur,  ne  in  insequentibus  originum  libris  saepius,  ut  res  illas 
insereret,  ab  ordine  rerum  declinare  cogeretur.  Nam  quum  libro 
primo,  quo  regum  Romanorum  tantummodo  res  tractabat,  paucis 
deverticulis  opus  esset,  eo  pluribus  uti  necesse  erat,  quo  latius 
patentis  res  gestas  imperii  Romani  describebat.  Sed  utut  haec 
res  sese  habet,  illud  quidem  certum  est,  in  nullo  libro  Catonem 
regionum  descriptioni  maiorem  locum  tribuisse  quam  in  secundo 
et  tertio.  Yelut  libro  secundo ,  quum  eum  ordinem  institueret, 
ut  ex  septentrione  ad  meridiem  descenderet,  primum  de  Ligurum 
et  Gallorum  (Orobiorum,  Salassiorum,  Cenomanorum,  Venetorum, 
Insubrum,  Boiorum)  originibus,  moribus,  vitis,  de  Alpium  natura 
(Iord.  fr.  7),  de  Galliae  proventibus  (fr.  10,  11,  12)  egit,  deinde 
de  gentium  Italiam  superiorem  incolentium  (Etruscorum,  Mar- 
sorum,  Paelignorum,  Marrucinorum,  Latinorum)  principiis,  mori- 
bus,  proventibus,  tum  libro  tertio  de  Italiae  inferioris  originibus 
et  natura,  de  fluviis  et  frugibus  (fr.  6)  disseruit. 

Sed  a  ratione,  quam  in  libris  secundo  et  tertio  iniit,  ne  in 
reliquis  quidem  libris  discedens  libro  primo  Aboriginum  (fr.  3), 
Sabinorum  (fr.  6),  Albae  longae  (fr.  13  et  14),  Romae,  Antemnae 
(25)  origines,  luci  Capenatis  naturam  (26),  in  libro  quarto  Poe- 
norum  mores  et  instituta  (2,  3,  5,  6)  recensuit.     In  libro  quinto 

Cato  Naronis  fluvii  Illyrici  mentionem  fecit  (fr.  9),  in  septimo, 
quaecunque  in  Hispania  eiusque  incolis  memorabilia  et  singularia 
videbantur.  Nam  fragm.  5  „  ferrarias ,  argentifodinas "  Hispaniae, 
„montem  ex  sale  mero",  „ventum  Cercium"  laudat,  fr.  4  Hiberi 
fluvii  fontes  et  naturam,  fr.  8,  9,  10  mulierum  luxuriae  instru- 
menta  latius  exponit. 

Sed  quid  plura?  Ubicunque  in  rebus  gestis  enarrandis  po- 
pulus  vel  terra  se  offerebat,  Cato  instituta  et  mores  gentium,  re- 
gionum  situm  naturamque  accurate  exponit.  Atque  in  hac  re 
Catonis  exemplum  Sallustium  secutum  esse,  pro  certo  habeo,  prae- 
sertim  quum  nemo,  qui  ante  Sallustium  historiam  scripsit,  eam 
disserendi  viam,  quam  Cato,  ingressus  sit. 

Quod  autem  Deltour  (p.  52,  [56,  «68])  summam  Sallustii  in 
describendis  praeclarorum  virorum  moribus  et  ingeniis  artem  ad 
Catonis  imitationem  refert,  mihi  minime  probabile  videtur.  Quum 
enim  Catonem  originibus  suis  nomina  imperatorum  detraxisse  Ne- 
potis  et  Plinii  (nat.  hist.  8,  5)  testimoniis  constet,  vix  fieri  po- 
tuit,  ut  in  describendis  virorum  ingeniis  et  moribus  diutius  versa- 
retur.  Atque  ne  iis  quidem  locis,  quibus  ad  viros  describendos 
adducitur,  artis  illius  speciem  invenio,  qua  Sallustius  virorum  et 
mulierum  mores,  ut  Catilinae  (Cat.  5),  Curii  (Cat.  23),  Semproniae 
(25),  Caesaris,  Catonis  (54),  Masinissae  (Iug.  6),  Marii  (Iug.  63), 
Sullae  (Iug.  95),  Pompeii  (fr.  inc.  41),  expressit.  Quapropter  Sal- 
lustium  in  hac  re  potius  Thucydidis  vestigia  secntum  esse  arbitror, 
cuius  virtus  in  eo  maxime  cernitur,  quod  summa  arte  summoque 
acumine  virorum  excellentium  mores,  virtutes,  ingenia  celebrat. 

Sed  satis  de  hoc.  Yenio  ad  sententiarum  imitationem.  Mag- 
nam  Sallustium  copiam  sententiarum  ex  Catouis  scriptis  repetivisse 
fragmenta  Catonis  perpauca  docent,  ex  quibus  nonnulla  paene  ad 
verbum  translata  sunt.  Yelut  in  Catonis  oratione  contra  Ser. 
Galbam  (Iord.  p.  27,  1)  haec  verba  exstant:  „Multa  me  dehor- 
tata  sunt  huc  prodire,  anni  aetas  vox,  vires  senectus:  verum 
enimvero  quum  tantam  rem  peragier  arbitrarer  .  .  .  .",  quam  sen- 
tentiam  Sallustius  Iug.  31,  1  expressit,  ubi  ita  Memmium  loquen- 
tem  facit:  „Multa  me  dehortantur  a  vobis,  Quirites,  ni  studium 
rei  publicae  omnia  superet:  opes  factionis,  vostra  patientia,  ius 
nullum,  ac  maxume,  quod  innocentiae  plus  periculi  quam  ho- 
noris  est." 

In  eadem  Memmii    oratione    paulo   infra   (§.  11)  Sallustius 


17 


verba:  „Servi  aere  parati  iniusta  imperia  dominorum  non  perfe- 
runt:  vos,  Quirites,  imperio  nati,  aequo  animo  servitutem  tole- 
ratis  ? "  ex  Catonis  oratione  in  Minucium  Thermum  de  falsis 
pugnis  conscripta  transtulit  (Iord.  p.  41,  11):  „  Servi  iniurias 
nimis  aegre  ferunt.  quid  illos  bono  genere  natos,  magna  virtute 
praeditos  opinamini  animi  habuisse  atque  habituros,  dum  vive- 
rent?" 

Quodsi  respicimus  ad  Sallustii  orationem  illam  (Iug.  85), 
quam  Mario  tribuit,  nonnulla  invenimus,  quae  similiter  expressa 
sunt  in  Catonis  orationibus.  Ita  principium  statim  orationis 
Marii:  „Scio  ego,  Quirites "  ad  Catonis  similitudinem  finxit,  qui 
saepius  orationes  verbo:  „scio"  incipit,  ut  orationes  „de  consulatu 
suo"  (Iord.  p.  33,  1),  „pro  Khodiensibus"  habitas  (Iord.  p.  21, 
8),  „ad  litis  censorias"  (p.  51,  4),  „de  re  militari"  (p.  80,  7). 
Deinde  Sallustius,  ut  Cato,  rempublicam  capessere  periculosum  et 
asperum  esse  praedicat.  Yelut  Sallustius  85,  3  dicit:  „Neque  me 
fallit,  quantum  cum  maxumo  vestro  beneficio  negofci  sustineam. 
Bellum  parare  simul  et  aerario  parcere,  cogere  ad  militiam  eos, 
quos  nolis  offendere,  domi  forisque  omnia  curare  et  ea  agere 
inter  invidos  . . .  factiosos,  opinione,  Quirites,  asperius  est"  atque 
Cato  (Iord.  p.  33) :  „  Scio  ego  atque  iam  pridem  cognovi  atque 
mtellexi  atque  arbitror,  rempublicam  curare  industrie  summum 
periculum  esse."  Tum  sententiam  a  Catone  (Iord.  p.  53,  8) 
prolatam :  „  summae  gloriae  esse  a  virtute  proficiscentia "  simi- 
liter  Sallustius  tractavit  lug.  85,  4:  „Mihi  spes  omnes  in  memet 
sitae,  quas  necesse  est  virtute  et  innocentia  tutari,  nam  alia  in- 
feriora  sunt"    (cf.  Cat.  1,  4:    „virtus  clara  aeternaque  habetur"). 

Tum  Catonis  verba  in  „censura  de  vestitu  et  vehiculis"  (Iord. 
p.  50,  6) :  „Nam  periniurium  siet ,  cum  mihi  ob  eos  mores,  quos 
prius  habui,  honos  detur,  ubi  datus  est,  tum  uti  eos  mutem  atque 
alii  modi  sim"  respondent  his  verbis  Sallustianis  (Iug.  85,  8): 
„Quae  ante  vostra  beneficia  gratuito  faciebam,  ea  uti  accepta  mer- 
cede  deseram,  non  est  consilium,  Quirites." 

Denique  ut  Cato  (Iord.  p.  72,  18)  se  vitam  suam  laboriose 
et  operose  degisse  et  simplicitatem  semper  exercuisse,  ita  etiam 
Marius  se  rusticum  sanctimoniae  et  simplicitati  studuisse  (Iug. 
85,  39)  atque  per  pericula  et  labores  aetatem  peregisse  (Iug.  85, 
7  et  33)  gloriatur.  Qua  in  re  imprimis  haec  Catonis  verba  com- 
pares  velim,  quae  exstant  Iord.  p.  72,  23:  „Mihi  neque  pretiosus 

servus  neque  ancilla"   cum  Sall.  Iug.  85,  39 :  „neque  pluris  preti 
cocum  quam  vilicum  habeo." 

Sed  non  modo  Memmii  et  Marii  orationes  redolent  Catonis 
ingeuium,  quamvis  in  illis  praecipue  summa  arte  et  summo 
mentis  acumine  Sallustius  Catonem  imitando  effinxerit,  ut  aetatis 
suae  Jiominibus  antiquitatis  et  morum  proborum  atque  incorrup- 
torum  speculum  praeberet.  Etiam  aliis  locis  sententiarum  simi- 
litudo  apparet. 

Velut  uterque  mores  incorruptos  maiorum  summis  laudibus 
efferens  luxuriam  et  sumptus  suarum  aetatum  hominum  acriter 
castigat  (cf.  Cato  Iord.  p.  55,  9;  69,  2;  83,  2  et  Sall.  Cat.  6,  7; 
13,  1;  12,  13;  36,  4  et  5).  Uterque  iterum  ac  saepius  homines 
rebus  secundis  efferri  et  superbia  corrumpi  queritur.  Velut  Cato 
in  orat.  pro  Rhod.  habita  haec  verba  profert  (Iord.  p.  21,  8): 
„  Scio  solere  plerisque  hominibus  rebus  secundis  atque  prolixis 
atque  prosperis  animum  excellere  atque  superbiam  atque  ferociam 
augescere  atque  crescere"  et  paulo  infra  (p.  22,  6):  „secundae  res 
laetitia  transvorsum  trudere  solent  a  recte  consulendo  atque  in- 
telligendo"  et  alio  loco  (Iord.  p.  51,  4):  „Scio  fortunas  secundas 
neglegentiam  prendere  solere."  Eodem  modo  Sallustius  Cat.  11, 
8  docet:  „quippe  secundae  res  sapientium  animos  fatigant"  et 
Iug.  41,  3:  „Scilicet  ea,  quae  secundae  res  amant,  lascivia  atque 
superbia  incessere"  et  fragm.  I,  10:  „discordia  et  avaritia  atque 
ambitio  et  cetera  secundis  rebus  sueta  mala"  et  Cat.  52,  9: 
„Opulentia  neglegentiam  tolerabat." 

Postremo  Sallustium  similiter  ac  Catonem  hanc  sententiam 
in  literas  rettulisse:  „omnes  omnium  virtutes  tantas  esse,  quantas 
videri  voluerint  eorum  ingenia,  qui  unius  cuiusque  facta  descrip- 
serint "  Vopiscus  in  vita  Probi  I  annotat.  Quam  sententiam 
apud  Sallustium  Cat.  8,  4  repertam  Cato  in  originum  libro  tertio 
expressisse  videtur,  ubi  Caedicii  illius  tribuni  virtutem  celebrat. 
Illo  enim  loco  (Iord.  p.  19,  15)  dicit,  Leonidae  Laconis  gloriam 
pluris  aestimatam  esse  quam  Caedicii,  cui,  quamquam  similia 
fecisset,  parva  laus  pro  factis  relicta  esset;  ubi  addit  verba:  „sed 
idem  bene  factum,  quo  in  loco  ponas,  nimium  interest." 

Hae  fere  sunt  sententiae,  quas  Sallustius  ex  Catonis  scriptis 
mutuatus  mihi  esse  videtur.  Quarum  quamvis  Deltour  complures 
afferat,  tamen  alias  huc  pertinere  eum  fugit,  alias  ipsum  imme- 

rito  ad  Catonis  imitationem  referre  quisque  intelleget,  qui  ea,  quae 
exposuit,  legerit. 

Iam  vero  restat,  ut  exquiramus,  num  etiam  in  rebus  gestis 
conscribendis  Sallustius  Catonis  vestigia  legerit.  Sed  priusquam 
ad  res  historicas  pergamus,  de  prooemiis  illis  praeclarissimis, 
quibus  Cato  et  Sallustius  usi  sunt,  pauca  addere  liceat. 

Inter  Catonis  originum  fragmenta  duo  exstant,  ex  quibus, 
quae  prooemium  continuerit,  colligi  potest.  Quum  enim  in  altero 
scriptum  sit:  „  si  queis  homines  sunt,  quos  delectat  populi  Eo- 
mani  res  gestas  describere,"  in  altero,  quod  Cicero  pro  Plancio 
27,  66  tradidit:  „clarorum  virorum  atque  magnorum  non  minus 
otii  quam  negotii  rationem  exstare  oportere,"  apparet,  Catonem 
in  principio  operis  sui  rationem  reddidisse,  cur  ad  scribendam 
memoriam  se  contulisset,  et  utilitatem  historiae  commendasse 
(id  quod  praeterea  testatur  locus,  quem  Peter  fr.  3  affert:  „histo- 
riae  bonum  generaliter  commendamus,  ut  Cato").  Eodem  modo 
Sallustius  versatus  est  non  solum  in  Catilinae  (cf.  imprimis  3,  1 
et  2;  4,  1  et  2),  sed  etiam  in  Iugurthae  exordiis  (cf.  2;  3  et  prae- 
cipue  4,  1 — 3,  quo  loco,  quum  multos  iam  de  historiae  conscri- 
bendae  virtute  et  utilitate  dixisse  memoret,  praecipue  Catonem 
intellexisse  videtur),  quare  Sallustium  etiam  in  hac  re  Catonem 
imitatum  esse  Iordan,  Peter,  omnes  fere  consentiunt. 

Sed  difficilior  res  fit  in  investigando ,  quatenus  Cato  Sallu- 
stium  imitatorem  habuerit  in  rerum  gestarum  narratione. 

Quum  vero  Cato  res  populi  Romani  ab  Aeneae  adventu  in 
Italiam  et  a  primordio  urbis  Romae  usque  ad  praeturam  Serv. 
Galbae  describeret,  Sallustius,  qui  tempora  illis  posteriora  perse- 
cutus  est,  ex  illius  scriptis  ea  tantummodo  haurire  potuit,  quae 
obiter  ad  priora  illa  tempora  spectant.  Atque  quam  Sallustius 
in  libro  de  Catilinae  coniuratione,  priusquam  ad  propositum  ipsum 
accedat,  paucis  res  populi  Romani  a  temporibus,  quae  luce  histo- 
riae  carent,  usque  ad  bellum  Catilinarium  perstringat,  multi  viri 
docti  in  his  enarrandis  illum  Catonem  secutum  esse  arbitrantur. 
Tamen  ne  in  his  quidem  Sallustium  a  Catone  pendere  apparebit, 
si  accuratius  rem  persecuti  erimus. 

Nam  quamquam  Servius  ad  Verg.  Aen.  I,  6  testatur,  Sallu- 
stium  vestigia  Catonis  legisse  narrantis:  „primo  Italiam  tenuisse 
quosdam,  qui  appellabantur  Aborigines;  hos  postea  adventu 
Aeneae  Phrygibus  iunctos  Latinos  uno  nomine  nuncupatos,"  neque 

ullius  alius  veteris  historici  fragmenta  quidquam  de  Aboriginibus 
tradunt,  tamen  Servii  iudicium  multas  cautiones  habet  atque  re 
diligenter  exquisita  pravum  videtur.  Etenim  praeterquam  quod 
Dionysius  (I,  11;  13;  14)  non  modo  Catonem,  sed  etiam  Sem- 
pronium  et  multos  illustrissimorum  rerum  scriptorum  (ut  Varro- 
nem)  de  Aboriginum  gente  scripsisse  refert,  Sallustius  in  ipsis 
rebus  enarrandis  a  Catone  plane  dissentit.  Quum  enim  Cato,  qui 
fusius  et  copiosius  primo  originum  libro  exponit,  quas  res  Aeneas 
post  adventum  in  Italiam,  deinde  Ascanius,  tum  posteri  eius 
gesserint,  et  quomodo  Romam  condiderint,  permultum  tempus 
inter  Troiae  excidium  et  urbem  Eomam  conditam  intercessisse 
commemoret,  qua  in  re  plurimi  rerum  gestarum  auctores  ei  assen- 
tiri  videntur,  contra  Sallustius  a  sententia  a  plurimis  de  urbe 
condita  prolata  valde  recedens  eorum  opinionem  probat,  qui  Ro- 
mam  antiquissimis  illis  temporibus  statim  post  adventum  Aeneae 
conditam  esse  (Cat.  6,  1)  arbitrantnr. 

Quare  ne  in  hac  quidem  re  Sallustius  Catonis  auctoritatem 
secutus  est.  Quem  autem  ducem  elegerit,  vix  discerni  potest. 
Si  verum  est  Hertzbergii  iudicium,  qui  (de  diis  Rom.  patr.  p. 
37)  Cassium  Heminam  Romam  paulo  post  Troiam  eversam  con- 
ditam  esse  tradidisse  coniecit,  haud  improbabile  videtur,  Sallu- 
stium  Cassii  vestigia  legisse.  Alii  vero,  ut  Gerlach,  scripto- 
rem  nostrum  in  eo  pendere  ab  exemplo  Attei  Philologi  conten- 
dunt,  cui  mandaverat,  ut  breviarium  rerum  gestarum  Romanarnm 
ex  historicorum  scriptis  congereret.  Sed  nescio  an  Sallustius  in 
hac  re  potius  ad  Sisennianos  fontes  redierit,  quamquam  ne  hoc 
quidem  certis  testimoniis  confirmari  potest. 

Utut  res  sese  habet,  hoc  quidem  constat,  Sallustium  a  Ca- 
tone  in  his  rebus  enarrandis  non  pendere.  Atque  quum  Sallustius 
praeterea  nusquam  res  tractet,  quas  Cato  illustrandas  sibi  sump- 
sit,  unumquemque  mecum  consensurum  puto,  Sallustio  in  rerum 
narratione  nil  cum  Catone  commune  esse. 

Quibus  expositis  quum  ad  finem  quaestionis  de  Sallustio, 
Catonis  imitatore,  pervenerim,  demonstrasse  mihi  videor,  non 
modo  ad  grammaticas  res  et  ad  vocabula,  ,sed  etiam  ad  senten- 
tias  et  ad  historiae  scribendae  rationem  Catonis  propriam  imita- 
tionem  illam  pertinere. 

Sed  haec  de  iis,  quae  mihi  Catonis  libros  perlustranti  occur- 

rerunt.     Iam  convertimus  ad  alium   scriplorem  Komanum,   qui 
dignissimus  videbatur,  quem  Sallustius  imitando  exprimeret. 

A..   Quibus  in  rebus  Sallustius  ad  Sisennae  exemplum  sese  appli- 
caverit,  exponitur. 

Paucitate  fragmentorum  eorumque  maxime  mutilatorum  im- 
pediti  quum  satis  perspicere  non  potuerimus,  quid  in  Sallustii 
scriptis  ad  Catonis  imitationem  referendum  esset,  in  rem  multo 
difficiliorem  incidimus,  si,  quibus  in  rebus  Sallustius  Sisennam  et 
alios  veteres  rerum  scriptores  duces  elegerit,  quaerimus.  Nani 
Sisennae  historiarum  primum  quidem  multo  pauciora  quam  Ori- 
ginum  Catonis  fragmenta  servata  sunt  et  ea  quidem  omnia  gram- 
maticorum,  nullum  historicorum  studiis  debentur,  ut  ne  ullum 
quidem  exstet,  quo  continua  narratio  contineatur.  Accedit  huc, 
quod  veteres,  ut  passim,  qua  in  re  Sallustius  Catonem  effinxerit, 
annotant,  ita,  num  et  qua  in  re  aliorum  scriptorum  vestigia  ex- 
presserit,  silent.  Quare  in  exquirendo,  num  Sallustius  Sisennae 
scripta  multum  ante  oculos  habuerit  et  simili  modo  ac  Catonis 
scripta  expresserit,  quum  difficultatibus  undique  obsitos  nos  vide- 
amus,  tamen  non  desunt,  quae  promittant,  nos  non  plane  in  tene- 
bris  versari.  Argumenta  enim  quaedam  exstant,  quae  ad  imitationem 
Sisennae  comprobandam  tantopere  pertinent,  ut  vix  negari  possit, 
Sallustium  nonnulla  ex  illius  scriptis  recepisse.  Sed  priusquam 
ad  argumenta  ipsa  transeamus,  pauca  de  Sisennae  genere  dicendi 
afferamus,  quibus  illum  dignum  videri,  qui  exprimatur,  demon- 
stremus. 

Inter  eos  scriptores,  qui  post  Catonem  usque  ad  Sallustii  ae- 
tatem  annales  condiderunt,  Sisenna  praestantissimus  fuit,  quam- 
vis  ne  is  quidem  exili  atque  ieiuna  rerum  gestarum  exponen- 
darum  ratione  relicta  ad  elegantem  rerum  expositionem  perve- 
nerit.  Nam  non  moflo  Cicero  eximias  laudes  ei  tribuit  atque  in 
historia  conscribenda  palmam  adiudicavit,  sed  etiam  Sallustium 
auctorem  illum  summis  in  deliciis  habuisse  locus  in  bello  Iug. 
(95,  2)  testimonio  est,  ubi  ille  verba  profert:  „L.  Sisenna  optume 
et  diligentissume  omnium,  qui  eas  res  dixere,  persecutus  parum 
mihi  libero  ore  locutus  videtur,"  quocum  iudicio  concinit  Fronto, 
qui  (epist.  ad  Ver.  I,  p.  114  N. )  copiosissime  eum  res  gestas 
conscripsisse    testatur.      Praeterea  quanta  in    historia    scribenda 

gloria  flomerit,  hac  re  comprobatur,  quod  Varro  libro  de  historia 
composito  nomen  „Sisennae"  indidit. 

Haec  sunt  iudicia  veterum  de  Sisenna  prolata,  dignissima, 
quae  commemorentur.  Nam  posteriores  scriptores,  qui  Sisennam 
citaverint  atque  excerpserint,  in  medium  proferre  supervacaneum 
puto,  quia  illos  tantummodo  propter  insolentiora  verba  et  flexiones 
atque  propter  vetustum  dicendi  genus  eum  adamasse  aper- 
tum  est.  Sed  ne  recentiorum  saeculorum  iudicia  silentio  prae- 
termittamus,  trium  tantummodo  virorum  mentionem  facere  liceat, 
qui  accurata  doctrina  praediti  ad  literarum  Romanarum  studium 
sese  accommodaverunt.  Primum  quidem  Vossius  de  hist.  lat.  I, 
43  verba  profert:  „omnes  historicos,  qui  ante  se  fuere,  vicit,  quae 
etiam  causa  est,  cur  Varro  librum  suum  de  historia  inscripserit : 
Sisennam.  Erat  tamen,  quod  in  dictione  eius  requiri  possit;" 
deinde  Bernhardy  in  libro  de  lit.  Rom.  conscripto  p.  232: 
„@rft  L.  Cornelius  Sisenna  befant  ben  3^luf  eine§  legbaren  £tfto= 
vikx§>  unb  gctlt  fitr  bte  ©pt|e  ber  alteren  ^bmifctjen  ©efdjictytSs 
fcfyretbung."  Multa  etiam  sunt,  quae  apud  Baehrium  de  Sisenna 
exstant  (II.  p.  42):  „  <5etn  SBerf  itbertraf  burc^  ^tftorifdje  uub 
rrjetortfdje  ^unft  bte  frut)eren  SSerfucr)e  ber  2lrt  bei  wettem." 

Ne  nimis  longi  simus  in  verbis  virorum  doctissimorum  com- 
memorandis,  illa  pauca  attulisse  sufficiat  atque  iam  reditum  parare 
liceat  ad  iudicium  a  Sallustio  prolatum,  ex  quo  colligi  potest, 
scriptorem  nostrum  Sisennam  lectitasse.  Illo  enim  loco  Sallustius 
eum  tantis  laudibus  effert,  ut  eum  optime  et  diligentissime  om- 
nium ,  qui  tempora  Sullana  persequerentur ,  scripsisse  praedicet, 
tametsi  ei  vitio  vertit,  quod  non  sine  ira  et  studio  scripserit, 
quod  iudicium  fragm.  I,  57  repetit.  Hoc  enim  loco,  si  Kritzio 
fidem  habere  licet,  eos  scriptores,  qui  „per  invidiam"  gloriam 
Sertorii  celaverant,  quum  Sullam  tum  Sisennam  intelligit.  Num 
praeterea  Sallustius  Sisennae  mentionem  fecerit  fr.  I,  4,  id  quod 
Kritz  suspicatur  neque  Dietsch  improbat,  res  neque  plane  certa 
neque  ita  magni  nobis  momenti  est. 

Sed  Sallustium  non  modo  multum  lectitasse  Sisennam,  verum 
etiam  valde  coluisse  ea  re  demonstratur,  quod  primum  quidem 
in  componendo  de  bello  Iugurthino  libro  eum  fontem  adhibuit 
(id  quod  nemo  negabit ,  qui  illum  belli  Iug.  locum  legerit),  deinde 
quod  in  „historiis"  conscribendis  in  animo  habuit,  Sisennae  opus 
de  bello  Marsico  compositum  continuare,  quamquam  de  hac  qui- 

dem  re  viri  docti  diversis  opinionibus  disceptarunt.  Ac  primum 
qiiidem  Kritz,  qui  de  Sallustii  scriptis  emendandis  et  explicandis 
optime  meruit,  in  praef.  ad  fragm.  p.  XVII,  si  breviter  compre- 
hmdere  velis  eius  verba  ibi  proposita,  contendit,  demonstrare 
verba  illa  Iug.  95,  2  prolata,  Sallustio  valde  displicuisse  Sisennae 
scribendi  rationem  itaque  eius  opus  indignum  ei  visum  esse,  quod 
co.itinuaret ;  quacum  sententia  consentit  Peter  (p.  CCCXXX). 
Alii  vero  nec  ii  pauci  summam  in  literis  Eomanis  laudem  assecuti 
operam  dederunt,  ut  demonstrarent ,  Sallustium  Sisennae  scripta 
continuare  in  animum  induxisse,  in  quo  numero  Gerlach  (Sall. 
Vol.  IH  p.  48),  Bernhardy  (p.  235 :  „&  f amt  fetn  guf  aH  ^eifien, 
bafj  (Safluft  feine  £iftorten  bort  ant)ob,  too  ©ifenna  feirt  2$er!  itber 
©u(Ia  fdrfofj"),  Teuffel  sunt  („Historiae,  tfjrem  ©toffe  nati)  tljat* 
fadjlia)  eine  gortfegung  be§  2Ber!e£  oon  ©tfenna"),  quorum  iudicia 
duabus  de  causis  probanda  esse  arbitror.  Nam  primum  quidem 
Sisennam  historias  usque  ad  Sullae  mortem  perduxisse,  ut  Petri 
(p.  CCCXXX)  accurata  expositione  comprobatur,  ita  Sallustium 
historiarum  suarum  initium  fecisse  ab  anno  78,  quo  Sulla  mortuus 
est,  satis  constat.  Accedit  huc,  quod,  ut  iam  supra  diximus,  Si- 
senna  inter  eos,  qui  ante  Sallustium  res  populi  Romani  conscrip- 
sere,  maximam  laudem  assecutus  est  et  a  Sallustio  pro  praestan- 
tissimo  rerum  Sullanarum  scriptore  habetur.  Nam  quamvis  Sal- 
lustius  eum  vituperet,  quod  parum  libero  ore  locutus  sit,  tamen 
non  video,  quomodo  verba  Iug.  95,  2  posita  tantae  vituperationis 
causam  praebeant,  ut  Kritz  (hist.  fr.  p.  XVII)  Sallustio  „veritatis 
studiosissimo "  Sisennae  scripta  plane  displicuisse  contendat. 
Quid  quod  Kritz  sibi  ipse  non  constitit?  Quum  enim  Sallustium 
fragm.  I,  2  et  inc.  44  Catoni  idem  opprobrium  ac  Sisennae  ob- 
iecisse  atque  veritatis  studium  abrogasse  moneat,  nonne  ipse  Sal- 
lustium  Catonem  tanta  admiratione  amplexum  esse  arbitratur, 
ut  oratione  eleganti  et  ornata  spreta  eius  dicendi  genus  et  totam 
fere  orationis  conformationem  imitaretur  (cf.  edit.  Sall.  1856  p.  19, 
edit.  1853  fr.  I,  2)?  Quare  tantum  abest,  ut  Sallustio  Sisennae 
opus  plane  displicuisse  censeamus,  ut  contra  clarissimam  inter 
superiorum  rerum  gestarum  scriptorum  historias  ei  visam  esse 
contendamus.  Atque  etiamsi  partium  studium  Sisennae  Sallu- 
stium  offendebat,  nonne  ea  ipsa  re  adducimur,  ut  putemus,  Sallu- 
stium  in  historiarum  prooemio  tempora  a  Sisenua  descripta  bre- 
viter  attigisse,  ut  laudem  Sullae  ab  illo  ad  coelum  sublati  restrin- 

geret,  atque  ipsas  res  belli  domique  post  Sullae  mortem  gestas 
persecutum  Sisennae  opus  continuasse,  ut  illi  historias  opponeret, 
quibus  sine  ira  et  studio  res  pertexeret  neque  bona  partis  afl- 
versae  sileret? 

Quibus  omnibus  rite  ponderatis  dubium  non  est,  quin  Salla- 
stius  Sisennae  historias  magni  aestimaverit  et  diligenter  lecti- 
taverit.  Atque  hoc  concesso  quis  est,  qui  neget,  Sallustium  ex 
illius  dicendi  genere  sibi  nonnulla  vindicasse  et  in  usum  suum 
convertisse,  praesertim  quum  Sisenna  vetustatis  colorem  valde 
amaret  ? 

Quibus  praemissis  quaestionem  instituamus,  quibus  in  rebus 
Sallustius  Sisennae  historias  imitatus  sit,  atque  eandem  viam, 
quam  in  priore  disquisitionis  parte,  ingredientes  primum,  quid 
in  grammaticis  rebus  et  in  verborum  usu,  tum,  quid  in  rebus 
enarrandis  ex  eius  scriptis  mutuatus  sit,  exponamus. 

Sisennam  cum  vocibus  „patres,"  „matres"  semper  genetivum 
pluralis  „familiarum"  non  singularis  „familias"  conjunxisse  a 
Varrone  (L.  L.  8,  38  Sp.)  confirmatur.  Accedit  huc,  quod  Cha- 
risius  (I,  p.  107  et  120  K.)  testatur,  ipsum  Sisennam  censuisse, 
„eum,  qui  diceret  ,pater  familiae,'  etiam  pluraliter  dicere  debere 
,patres  familiarum'  et  ,matres  familiarum'".  Atque  quamvis 
Cicero,  Columella,  Suetonius,  alii  praecepta  Sisennae  haud  asper- 
nati  sint,  tamen  alteram  structuram  „patres,  matres  familias" 
apud  eosdem  haud  minus  in  usu  fuisse  Neue  (I,  8)  demonstrat. 
Sallustius  autem,  quum  cum  „filii"  (Cat.  43,  2)  et  „matres"  (51,  9) 
tantummodo  „familiarum"  conjungat,  in  hoc  usu  morem  atque 
legem  Sisennae  secutus,  atque  in  hac  re  Tacitus  Sallustium  imi- 
tatus  esse  videtur  (cf.  annal.  I,  26;  III,  8;  XI,  13). 

Num  Sallustius  in  usu  verbi  potiri,  quod  fragm.  inc.  91 
cum  accusativo  conjungit,  Sisennam  imitatus  sit,  pro  certo  affir- 
mari  nequit,  quum  insolens  accusativi  cum  illo  verbo  conjuncti 
usus  apud  antiquiores  scriptores  haud  infrequens  fuerit  (cf.  Zumpt 
gramm.  lat.  §.  466).  Attamen,  quandoquidem  Sisenna  duobus  locis 
accusativum  illi  verbo,  nusquam  ablativum  subjungit,  haud 
improbabile  videtur,  scriptorem  nostrum  eum  verbi  usum  ex  Si- 
sennae  scriptis  hausisse. 

Praeterea  Sallustium  in  frequenti  adverbiorum  in  „im"  exe- 
untium  usu  (praeter  usitatas  voces:  „paulatim,  statim,  interim, 
partim"   haec  fere  exempla   inveni:    Cat.  4,  2  „carptim,"  49,  4 

„singulatimK  (et  lug.  42,  5),  Cat.  52,  23  „separatim,"  Iug.  4,  7 
et  fragm.  I,  64  „furtim,"  Iug.  18,  3  et  98,  1  „passim,"  43,  3  et  54, 
6  „affatim,u  49,  4  „viritim,"  50,  5  „confertim,"  67,  1  „certatim," 
97,  4  „catervatim,"  101,  4  „turmatim,u  (Iug.  114,  2  „illimK), 
frag.  i.  67  „confestim")  Sisennam  imitatum  esse,  quis  est  qui 
neget,  si  eius  fragmenta  diligenter  perlegerit,  in  quibus  non  mi- 
nus  quam  quatuordecim  exempla  eiusmodi  adverbiorum  repe- 
riuntur:  „iuxtim"  (fr.  3),  „certatim"  (fr.  7  et  28),  „manipulatim" 
(fr.  31),  „vicatimg  (47),  Jestinatim"  (65),  „  dubitatim"  (75), 
„enixim"  (110),  „praefestinatim"  (117),  „celatim"  (126),  „velli- 
catim,"  „saltuatim"  (127),  „passim"  (134),  „cursim,"  „propera- 
tim"  (137).  Atque  tametsi  antiquiores  scriptores  (imprimis 
Pompon.  Bonon.)  et  eorum  imitatores  (cf.  Neue  II,  p.  506)  sae- 
pius  talibus  vocibus  usi  sunt,  nemo  tamen  omnium  cum  Sisenna 
comparari  potest,  qui  adverbia  in  „im"  desinentia  tantopere 
amabat. 

Inter  vocabula,  quae  Sallustius  ex  Sisennae  historiis  arripuit, 
primum  „mortales"  commemorandum  est,  quod  Deltour  (p.  19)  et 
Laws  (p.  8)  scriptorem  nostrum  ex  Catonis  scriptis  mutuatum 
esse  censent,  quamvis  is  bis  tantummodo  in  eadem  oratione  (Iord. 
p.  41,  3  et  9)  ita  locutus  sit.  Quum  illam  vocem  apud  Caesa- 
rem  nusquam,  apud  Ciceronem  nisi  additis  verbis  „multi"  vel 
„cuncti"  vel  „omnestf  non  reperiamus  et  historicorum  (praeter  Si- 
sennam)  fragmentorum  uno  tantummodo  loco  ibique  eodem  modo 
cum  „multi"  conjunctam  (Claud.  fr.  76),  apparet,  Sallustium,  qui 
persaepe  „mortales"  sine  additis  verbis  „multi,  omnes"  adhibet, 
(Cat.  1.  5;  6,  3;  12,  3;  20,  11;  33,  4;  36,  4;  51,  11.  20;  Iug. 
1,  3;  2,  4;  6,  3;  10,  2;  17,  7;  41,  1;  fragm.  I,  61;  II,  27; 
29,  2;  III,  82,  24)  ab  usitato  loquendi  usu  recessisse.  Et  quum 
Sisennam  ei  in  usu  illo  minus  trito  praeisse  fr.  123  demonstret: 
„Utrumne  divi  cultu  erga  se  mortalium  laetiscant,"  non  a  vero 
me  aberrare  puto,  si  Sallustium  in  hac  re  Sisennam  effinxisse 
censeam. 

Illi  voci  addendum  est  verbum  obsoletum  „occipere,"  quo 
Sallustius  fragm.  III,  86,  Sisenna  summo  cum  studio  utitur,  ita 
ut  in  paucis  fragmentis,  verbo  „incipere"  plane  neglecto,  bis 
legatur  (fr.  25  et  104).  Quod  verbum  a  comicis  frequentatum 
nonnunquam  ut  apud  Lucretium,  Livium,  Tacitum,  sic  apud  veteres 
historicos»  (Calp.  Piso  fr.  36,  quo  tamen  loco  certis  libris  non 

nititur),  apnd  nullum  tamen  tam  frequenter  reperitur,  quam  apud 
Sisennam,  quapropter  haud  dubito,  Sallustio  illius  imitandi  stu- 
dium  tribuere. 

Praeterea  alia  nonnulla  Sallustium  ex  Sisennae  historiis 
deprompsisse,  quamvis  vix  negare  possimus,  tamen  in  fragmen- 
torum  paucitate  plura  afferre  nequimus.  Eestat  igitur,  ut  afferam, 
quae  in  rebus  enarrandis  Sallustius  ad  Sisennae  exemplum  con- 
formasse  mihi  videatur.  Sisennam  in  historiis  exorsum  a  Troia 
diruta  et  a  primordio  urbis  primo  libro  breviter  res  populi  Eo- 
mani  usque  ad  bellum  Marsicum  perstrinxisse  et  eodem  modo, 
quo  Saliustium,  explicuisse,  quomodo  respublica  condita,  agris, 
civibus,  moribus  aucta  paullatim  cupidine  pecuniae  et  imperii 
inflata  in  luxuriem,  ambitionem,  avaritiam  se  convertisset  et  mo- 
ribus  corruptis  ad  interitum  ruisset,  Eoth,  vir  doctissimus,  monuit, 
Grerlach,  Teuffel,  Peter  probarunt.  Atque  Eiesium,  qui  (geftfdjrift 
$ur  23egruj3iutg  ber  24.  SBerfammlung  beutfdjer  ^tfologen  §u  §eibel= 
berg  1865,  p.  56)  tale  prooemium  Sisenna  plane  indignum  ratus 
scriptorem  initium  fecisse  a  bello  Marsico  opinatur,  temere  iudi- 
casse  Peter  (p.  CCCXXVIII)  sagaciter  et  acute  confirmat.  Prius 
enim  argumentum,  quod  Eiese  affert,  fieri  non  potuisse,  ut  Si- 
senna  descriptionem  belli  illius  Marsici  optimatium  avaritia  et 
superbia  nobilitatis  conflati  tali  prooemio  exornaret,  Peter  his 
verbis  refutat  (p.  CCCXXVIII) :  „  si  tum  culpa  belli  ad  optimates 
vulgo  conferebatur,  haec  ipsa  Sisennae  causa  esse  potuit,  ut  ex 
rebus,  quae  antecedebant ,  hanc  opinionem  falsam  esse  demon- 
straret  altiusque  res  repeteret."  Atque  si  praeterea  Eiese  con- 
tendit,  Sisennam  praeter  historias  peculiarem  librum  „ab  urbe 
condita,"  quo  nomine  Nonius  opus  Sisennae  fr.  3  citavisset,  com- 
posuisse,  ex  quo  Nonius  fr.  1 — 4  sumsisset,  primum  quidem  ipse 
Sisenna  „historiarumu  librum  primum  propter  res,  quae  in  eo 
continebantur,  sic  appellare  potuit,  deinde  vero  ne  Nonium  quidem 
plane  sibi  constitisse  in  scriptionibus  afferendis  libri  Cassii  He- 
minae  docent,  quos  ille  sexies  (9,  10,  16,  21,  34,  35)  „historiarum," 
aliis  locis  (24,  28,  33,  36)  „annalium"  nomine  laudat,  atque  si- 
militer  Licinii  Macri  opus,  quod  Nonius  fr.  6,  21:  „annalesu 
inscribit,  fr.  23 :  „res  Eomanae."  His  igitur  ponderatis  quid  est 
cur  dubitemus,  quin  Sisenna  res  ab  urbe  condita  usque  ad  bellum 
Marsicum  primo  libro  breviter  perstrinxerit  atque  in  hac  re  Sal- 
lustius  Sisennae  exemplum   secutus  sit,  praesertim  quum   nemo 

veterum  historicorum  similiter  ac  Sisenna  egerit?  Nam  illorum 
scriptorum  alii  copiosissime  origine  urbis  et  quae  insequebantur 
temporibus  descriptis  res  usque  ad  suam  aetatem  pertexebant, 
alii  illa  via  relicta  breve  tantummodo  temporis  spatium  elige- 
bant,  quod  accurate  et  diligenter  describebant.  Atque  si  vera 
sunt,  quae  conieci,  verisimile  videtur,  Sallustium  etiam  in  hac 
re  ad  fontes  Sisennianos  rediisse,  quod  Komam  paulo  post  Aeneae 
adventum  conditam  esse  censet. 

Haec  sunt,  quae  de  Sallustio  Sisennae  imitatore  afferri  posse 
mihi  videntur.  Atque  si,  quae  Sallustius  ab  illo  mutuatus  sit,  in 
memoriam  revocare  licet,  apparet,  ei  in  rebus  grammaticis,  in  voca- 
bulorum  usu,  in  rebus  enarratis  nonnulla  cum  Sisenna  commu- 
nia  esse. 

His  absolutis  restat,  ut  de  vestigiis  reliquorum  historicorum 
Komanorum  veterum  in  Sallustii  scriptis  paucis  disseram.  Sed 
quoniam  neque  quisquam  veterum  scriptorum  nobis  tradidit,  quem 
Sallustius  praeter  Catonem  imitatus  sit,  neque  Sallustius  aliorum 
nisi  Catonis  et  Sisennae  pluribus  mentionem  fecit  neque  histo- 
ricorum  illorum  fragmenta  ita  constituta  sunt,  ut  aliquid  certi 
definiri  possit,  veniam  me  impetraturum  puto,  si  supersedeam 
exquirere,  quem  maxime  praeter  Catonem  et  Sisennam  Sallustius 
expresserit,  atque  statim  ad  alterum  commentationis  caput  trans- 
eam,  quo  exponendum  erit,  quae  Sallustius  in  dicendi  genere  non 
a  singulis  rerum  scriptoribus ,  sed  omnino  ex  sermone  anti- 
quiorum  proprio  arripuerit. 


Caput  II. 

Quae  in  universum  in  Sallustii  dicendi  genere  ad  morem 
antiquoruni  rerum  scriptorum  conformata  sint,  exponitur. 

Sallustii  antiquum  scribendi  genus  praecipue  ab  ea  re  pro- 
fectum  esse,  quod  summa  admiratione  antiquitatem  amplexus, 
taedio  rerum  praesentium  captus  ipsam  tersam  et  mollem  aequa- 
lium  orationem  ut  speculum  morum  perditorum  aspernaretur 
et  antiquorum  rerum  scriptorum,  imprimis  Catonis  libris  evolvendis 
proprium  eorum  dicendi  genus  sibi  vindicaret,  ut  iam  supra  com- 
memoravimus,  ita  nunc  repetendum  puto ,  ut  demonstrem ,   quae 

in  Sallustii  scriptis  antiquo  more  dicta  reperiantur,  ad  antiquos 
potissimum  historicos  spectare.  Nam  tametsi  multa,-  quae  Sal- 
lustio  cum  antiquis  rerum  scriptoribus  communia  sunt,  etiam 
apud  comicos  veteres  et  alios  priscos  auctores  reperiuntur,  tamen 
noli  tibi  persuadere,  eorum  ipsorum  dicendi  genera  multum  valuisse 
ad  formandum  Sallustii  sermonem. 

In  exponendis  archaismis  quum  accurate  versatus  sit  Schultze, 
valde  doleo,  quod  eius  commentationem  proxime  demum  in  ma- 
nus  accepi.  Attamen  illa  multis  in  rebus  magno  usui  mihi  fuit 
atque  effecit,  ut  commentationem  meam  quasi  amputare  possem 
neque  pluribus  quum  aliorum  tum  Gerlachii  explanationes  aliqua 
ex  parte  egregiis  Kritzii,  Fabrii,  Dietschii  studiis  dilutas  re- 
fellere  cogerer.  Gerlach  enim  archaismos  ita  augebat,  ut,  ubi- 
cunque  aliquid  inveniret,  quod  Sallustio  non  cum  Cicerone  com- 
mune  esset  in  dicendi  genere,  eum  antiquos  scriptores  imitatum 
esse  censeret.  Sed  quamquam  accurate  et  diligenter  Schnltze 
eam  rem  exquisivit,  tamen  nonnulla  eum  fugerunt,  quae  memo- 
ratu  digna  mihi  videntur. 

His  praemissis  ad  propositum  ipsum  accedamus  ac  primum 
quidem  de  orthographia ,  quam  dicunt,  nonnulla  afferamus,  in 
quibus  scriptorem  nostrum  priscae  orationis  vestigiis  institisse 
interpretes  opinati  sunt. 

A..    X>e     orthographia. 

Formas  apud  Sallustium  frequentissimas :  „lubet,"  „lubido" 
„aestumo,"  „existumo,"  „legitumus,"  Jacrumae,"  in  quibus  postea 
„i"  litera  pro  „u"  in  usu  fuit,  antiquiori  sermoni  proprias  esse 
Gerlach,  Kritz  (praefat  ad  Cat.  p.  XII,  XIII)  Fabri  (Cat.  1,  1) 
consentiunt ,  dissentiunt  autem  de  usu  superlativi  formae  in 
„umus"  exeuntis,  quam  Gerlach,  Kritz,  Dietsch  (Iug.  31,  12) 
antiquiorem  esse  pro  certo  afflrmant,  Fabri  negat,  quo  iure,  nescio. 
Quorum  omnium  sententiis  plane  diversa  est  Deltourii  (p.  12), 
qui  monet,  apud  aureae  aetatis  scriptores  omnes  illas  formas  repe- 
riri.  Atque  quamquam  in  codicibus  optimorum  scriptorum  sae- 
pius  litera  „u"  reperitur,  tamen  quum  grammatici  doceant,  Cae- 
sarem  et  Ciceronem  eiusmodi  verba  per  „i"  solitos  esse  enun- 
tiare  et  scribere  (cf.  Corssen,  itber  SluSfpr.,  $ocatismu3  unb  33e= 
toitung  ber  lat.  @pra$e  p.  336),  atque  alteram  formam  in  „u" 
antiquiorem  fuisse  et  paullatim  in  „i"  extenuatam  esse  ex   saga- 

cissiina  Corssenii  disputatione  (I,  p.  331 — 340)  appareat,  nemo 
negabit,  Sallustium,  qui  in  verbis  supra  laudatis  „uu  litera  pro 
„i"  summo  studio  utitur,  morem  antiquiorum  scriptorum  secutum 
esse.  Idem  de  formis  gerundii  et  gerundivi  in  „undum"  et 
,',undus"  exeuntibus  iudicandum  est,  quamquam  eas  omnibus  aeta- 
tibus  atque  antiquissimis  temporibus  promiscue  cum  „endum'' 
forma  usitatas  fuisse  Corssen  animadvertit  (II,  p.  182).  Quum 
enim  forma  in  „undum"  exiens  posterioribus  temporibus  ut  in 
titulis,  sic  apud  scriptores  (imprimis  apud  Caesarem,  Ciceronem, 
Livium)  multo  rarius  quam  altera  in  „endum"  desinens,  apud 
Sallustium  autem  inter  omnes  aureae  aetatis  auctores  creberrime 
reperiatur,  haud  a  vero  aberrare  mihi  videor,  si  illas  formas 
Sallustium,  ut  antiquiorem  colorem  orationi  tribueret  /  tam  saepe 
usurpasse  statuam.  Atque  eadem  de  causa  Sallustium  formas: 
„voltus,"  „volgus,"  „volnus,"  „iocundus,"  „vorto,"  „voster,"  „ad- 
vorsus,"  divorsus"  etc.  amasse  Gerlachio,  Fabrio,  Dietschio  (Iug- 
85,  41)  assentior  (cf.  Corssen  II,  p.  86  sq.). 

Formam  detractare  Sallustius  nonnullis  locis  usitatiori  „de- 
trectare"  (Iug.  53,  8,  fragm.  III,  77,  2)  praetulit,  quia  antiquior 
erat,  id  quod  testatur  Pierius  ad  Verg.  Georg.  III,  57  et  ex  re- 
centioribus  Corssen  (II,  p.  406).  Atque  eodem  antiquitatis  studio 
motus  Sallustius  formam  „ecferens"  Iug.  14,  11  scribere  maluit 
quam  „efferens"  (cf.  Kritz  et  Fabri  ad.  1.  c,  Corssen  I,  p.  154). 

JES.    JI>e  grammaticis  rebus. 

Ut  in  orthographia ,  sic  etiam  in  grammaticis  rebus  anti- 
quitatem  affectasse  Sallustium  hae  quidem  res  demonstrant. 

„Forus"  masculino  genere  pro  „forum"  scripsit  Sallustius  in 
historiarum  fragm.  I,  76,  quam  formam,  quum  Nonio  teste  (III, 
p.  140  Gerl.)  etiam  Lucilius  (sat.  lib.  III)  et  Pomponius  adhibue- 
rint,  antiquitatis  amori  dandam  esse  puto   (cf.  Neue  I,   p.  474). 

In  Sallustii  scriptis  nonnunquam  reperiuntur  vocabula  „volgus" 
et  „vadus"  masculino  genere  dicta  (Iug.  69,  2 ;  73,  5 ;  fr.  I,  68), 
quem  usum  ex  priscornm  scriptorum  consuetudine  repetitum  esse 
Kritz  recte  contendit.  Nam  quamquam  posteriores  scriptores 
nonnunquam  ita  scripserunt  (cf.  Neue  I,  p.  679),  tamen  hunc 
usum  antiquiori  sermoni  proprium  fuisse  (cf.  Sis.  fr.  48)  veteres 
grammatici  testantur  (cf.  Non.  III,  p.  156  Gerl.).     Atque   quod 

Tacitus  summo  studio  vocem  „volgus"  masculino  genere  adhibuit, 
ad  imitationem  Sallustii  pertinere  mihi  videtur. 

Terminationem  tertiae  declinationis :  „os"  Sallustius  multo 
saepius  quam  usitatam  „or"  scripsit:  „labos":  Cat.  7,  5;  Iug. 
100,  4;  fr.  II,  50,  1;  III,  82,  18;  „honos":  Cat.  20,  8;  Iug.  3, 
1;  „colos":  Cat.  15,  5;  „lepos":  Cat.  25,  5;  „odos":  Iug.  44, 
4,  sine  dubio,  quia  antiquior  erat,  id  quod  Neue  I,  p.  166,  Eeisig 
not.  33,  Corssen  I,  p.  233  confirmant. 

Formam  pluralis  „vis"  pro  „vires"  Lucretium  (II,  586  et  III, 
266)  protulisse  Priscianus  (VI,  p.  249  K.)  et  Probus  cathol.  II, 
1,  40  (p.  1461,  P.)  comprobant.  Praeterea  etiam  Messala  (apud 
Macrob.  Sat.  I,  9,  14)  ita  scripsit  et  Sallustius,  qui  formam  illam 
obsoletam  "usurpat  fr.  III,  84. 

Pro  „die"  Sallustium  tribus  locis  „diu"  scripsisse  in  struc- 
turis  „diu  noctuque,"  „noctu  diuque"  (Iug.  38,  3;  44,  5;  fr.  II, 
63)  Fabri  annotat,  quibus  addo  Iug.  70,  1.  Nam  in  usu  formae 
illius,  quae  Iug.  38,  3  optimo  codice,  fr.  II,  63  et  Iug.  44,  5 
grammaticorum  testimonio  munitur,  Sallustium  sibi  constitisse 
Iug.  70,  1  verisimile  mihi  videtur,  praesertim  quum  et  hoc  loco 
nonnulli  codices  „diu"  exhibeant.  Formam  autem  illam,  quam 
Tacitus  ex  Sallustio  recepit  (ann.  XV,  12  et  hist.  II,  5),  anti- 
quissimis  temporibus  usitatam  fuisse,  ut  apud  Plautum  et  Titi- 
nium,  Nonius  (p.  68  Gerl.)  testatur.  cf.  Doederlein  syn.  IV,  p. 
268:  „3n  ber  cmbem  23ebeutung  („bei  £age")  ift  diu  bur<$  inter- 
diu  erfe|t  raorben.  £od)  pftegen  btejentgen  ©djrtftfteller,  roeldje 
^etgung  §ur  2lrd)at3men  rjaben,  regelmajng  aud)  nod)  diu  in  biefem 
©inn  gu  feisen,  voenn  bic  ^erbinbmtg  mit  noctu  ofynelnn  uor  ftvoeU 
beuttglett  f^u|t." 

Antiquioribus  temporibus  quartae  declinationis  genetivum  in 
„i"  exeuntem  usitatum  fuisse  ut  iam  Euddimann  (I,  p.  103  not. 
46),  Fabri,  Dietsch  (Iug.  30,  3)  contendunt,  ita  Corssen  dilucida 
quaestione  (II,  p.  738)  comprobat  (cf.  praeterea  Buecheler,  Grund- 
riss  d.  lat.  Decl.  p.  31).  Eiusmodi  genetivorum  exemplum  apud 
Sallustium  est :  „senati"  quae  forma,  si  Dietschio  in  hac  re  con- 
fidere  licet,  optimorum  codicum  auctoritate  confirmatur :  Iug.  22,  2 ; 
25,  11;  28,  3;  31,  25;  38,  3;  40,  1;  43,  4;  112,  3;  Cat.  30, 
3;  36,  5;  42,  3;  51,  36;  53,  1.  Quos  locos  si  cum  aliis ,  ubi 
genetivus  „senatus"  legitur,  comparaveris ,  invenies,  posteriorem 
formam  haud  saepius  a  Sallustio  quam  priorem  in  „i"  exeuntem, 

hanc  autem  in  quibusdam  terminis  technicis  („senati  consultum, 
decretum,  auctoritas")  adhibitam  esse,  qui  ex  antiquitate  traditi 
etiam  apud  veteres  historicos  reperiuntur  (Sisenn.  fr.  17  et  119 
„senati  consulto").  Quare  in  his  formis  Sallustius  antiquiorum 
rerum  scriptorum  morem  secutus  esse  videtur.  Idem  de  genetivo 
„tumulti"  (Cat.  59,  5)  censendum  esse  puto,  quam  formam  apud 
Plautum,  Terentium,  Pomponium  (cf.  Non.  VIII,  p.  329),  apud 
Ennium,  Turpilium,  Afraninm  (Non.  VIII,  p.  333)  repertam  Kritz, 
Fabri,  Dietsch,  alii,  quia  optimo  illo  codice  Leid.  L.  et  Nonii 
VIII,  p.  329  testimonio  nititur,  in  textum  receperunt  (cf.  Kuddim. 
I,  p.  103,  1). 

In  quartae  declinationis  forma  dativi  contracta  in  „u"  de- 
sinente,  quam  Sallustius  nonnunquam  adhibet,  nil  antiqui  inesse 
nemo  infitias  ibit,  qui  grammaticorum  veterum  sententias  a  Nevio 
(I,  p.  366)  collectas  et  Eeisigii  (§.  71  not.  90),  Corssenii  (II, 
740),  Buecheleri  (p.  56  sq.)  luculentas  disquisitiones  legerit. 

Neque  aliter  de  quintae  declinationis  forma  genetivi  con- 
tracta :  „e"  pro  „ei"  iudicandum  est,  quam  haud  semel  apud  Sal- 
lustium  inventam  („die,"  „requie,"  „acie")  nil  offensionis  habere, 
sed  omnibus  temporibus  usitatam  fuisse  Priscianus  (VII,  93,  p. 
366  et  94,  p.  367)  et  Caesar  (in  libro  de  anal.  II)  testantur  (cf. 
Gellius  IX,  14,  25  Hertz).  Quibuscum  veterum  opinionibus  re- 
centiores  viri  docti  plane  congruunt,  ut  Reisig  (§.  73),  Madvig 
(§.  48,  A,  1),  Zumpt  (§.  85  A.  3),  Buecheler '  (p.  35). 

Sed  ut  genetivum,  sic  etiam  dativum  eiusdem  declinationis 
in  „e"  exeuntem  immerito  pro  antiquo  a  Dietschio  (Cat.  16,  3) 
habitum  esse,  ut  „fide"  (lug.  16,  3  ;  74,  1),  Priscianus  (1.  c.)  et 
Gellius  (IX,  14,  21 :  „In  casu  autem  dandi  qui  purissime  locuti 
sunt,  non  ,faciei,'  uti  nunc  dicitur,  sed  ,facie'  dixerunt")  testi- 
moniis  sunt. 

Mirum  est,  quod  nonnulli  viri  docti,  ut  Kritz  (Cat.  58,  16) 
et  Zumpt  (§.  133)  pronominis  relativi  formam  dativi  pluralis: 
„quis"  pro  antiquiore  habuerunt,  in  qua  a  Sallustio  saepe  adhibita 
(cf.  Dietsch,  Cat.  58,  16)  nil  obsoleti  inest  (cf.  Neue  II,  p. 
168  sq.). 

Pronominis  „nullus"  genetivum:  „nulli"  Sallustium  Cat.  29, 
3  et  dativum:  „ntdlo"  Iug.  97,  3  scripsisse  haud  improbabile 
videri  possit  (cf.  Krueger  §.  236  not.),  quum  antiquiores  esse  illas 
formas    Priscianus    VI,   p.   226  sq.    testetur,   nisi   prior    forma 

illo  loco  plane  abhorreret  a  legibus  grammaticis  (cf.  Kritz  et  Fabri 
ad  Cat.  29,  3),  posterior  integro  sensu  pro  ablativo  haberi  posset. 
Nam  contra  Kritzii  opinionem,  qui  Sallustio  dativi  formam  anti- 
quiorem  „nullo"  tribuit,  recte  Fabri  (quocum  Neue  II,  186,  Dietsch, 
Jacobs  consentiunt)  sextum  casum  defendit  exemplis  ex  Ciceronis 
usu  loquendi  repetitis  (Att.  X,  18,  auct.  ad  Her.  II,  11). 

Inter  praepositiones  Sallustius  summo  studio  „per"  cum  sub- 
stantivis  iunctum  pro  adverbiis  usurpat  („per  scelus,"  „per 
dedecus,"  „per  dubitationem ,"  „per  fidem,"  per  flagitia,"  „per 
fraudem,"  „per  ignaviam,"  „per  superbiam,"  „per  iniuriam,"  „per 
ambitionem,"  „per  insidias,"  „per  licentiam,"  „per  insolentiam," 
„per  luxum  atque  ignaviam,"  „per  mollitiem,"  „per  turpitudinem," 
„per  vim,"  „per  virtutem"  etc),  qui  usus  aliis  haud  insolitus 
tamen  apud  nullum  tam  late  patet  quam  apud  nostrum  scrip- 
torem,  ita  ut  suspicandi  locus  detur,  Sallustium  antiquorum  hi- 
storicorum  consuetudinem  secutum  esse,  qui  ita  loqui  amarent. 
Nam  non  modo  Catonis  (orat.  Iord.  p.  37,  6  „per  ambitionem;" 
p.  38,  10  „per  laborem;"  p.  38,  12  „per  voluptatem;"  p.  41, 
8  „per  dedecus  atque  maximam  contumeliam"),  sed  etiam  Claudii 
(fr.  12  p.  211,  12  P.  „per  contemptum  et  superbiam"  et  fr.  16 
„per  fallacias")  et  Sisennae  (fr.  116 :  „per  sudorem")  hic  usus  pro- 
prius  est. 

Ut  Lawsii  iudicium,  qui  p.  7  structurae  adverbii  comparativi 
„supra"  cum  vocula  „quam"  (Iug.  24,  Cat.  5)  colorem  antiquitatis 
inesse  opinatur,  pro  vero  haberemus,  exempla  illi  afferenda  erant. 
Nam  mihi  quidem  nil  antiqui  illi  usui  inesse  videtur,  quum  si- 
milia  etiam  apud  Ciceronem  legantur.  Multo  rectius  illud  iudi- 
cium  ad  adverbium  comparativum  „iuxta"  cum  praepositione 
„cum"  connexum  referendum  puto,  quam  structuram  rarissimam 
apud  Sallustium  Cat.  58,  5,  praeterea  Cortio  auctore  apud  Plau- 
tum  quater  (Trin.  I,  2,  160 ;  Aulul.  4,  7,  1 ;  Pseud.  IV,  7,  62  5 
Poenul.  47)  reperies. 

Eadem  praeiudicata  opinione  Laws  voces  „ad  hoc"  quas  Sal- 
lustius  frequentissime  adhibet  ad  sententiam  novam  annectendam, 
antiqui  sermonis  vestigia  habere  censet,  quamquam  illas  a  Livio 
posterioribusque  haud  raro  usurpatas  veteres  historici  plane  neg- 
lexerunt. 

Insolentem  superlativi  formam :  „dextumus"  in  Sallustii  bello 
Iug.  100,   2   a  multis   libris   exhibitam  tuetur    Priscianus,    qui 

eandem  (III,  p.  98)  apud  Caelium  et  Varronem  (cf.  Nonius  II, 
p.  66)  invenit.  Atque  quum  illam  vocem  „antiquam"  esse  Festus 
(p.  74  Muller)  testetur,  non  est  cur  negemus,  Sallustium  illam 
ex  antiquis  scriptoribus  recepisse. 

Obsoletam  formam  adverbii:  „nave"  pro  „naviteru  Sallustius 
Iug.  77,  3  scripsit,  cuius  unum  tantummodo  exemplum  Neue  II, 
p.  502  ex  Plauto  affert,  quare  hanc  quoque  formam  priscam  esse 
opinor  (cf.  Festus  p.  169,  a,  3  M.). 

De  particulis:  „quam-tam"  cum  superlativo  pro  „ut-itau 
antique  positis  quum  Dietsch  ad  Iug.  31,  14  (cf.  Iacobs  eodem 
loco)  scite  et  accurate  egerit,  non  opus  est  quidquam  addere. 

In  coniugatione  ab  usitata  scribendi  ratione  formae  „intelle- 
gerint"  (fr.  I,  45,  23)  et  „neglegisset"  (Iug.  40,  1)  [perf.  „intel- 
legitu:  Iug.  6,  2]  abhorrent.  Quarum  quum  praeterea  unum 
tantummodo  exemplum  idque  apud  Licinium  Macrum  reperiam : 
„neglegeritu  (fr.  22  P.)  (cf.  Diomed.  I,  p.  369  et  Prisc.  X, 
p.  525),  incertus  haereo,  utrum  in  hac  re  Sallustium  solum  Macrum 
an  omnino  antiquorum  scriptorum  morem  imitatum  esse  statuam- 
Tamen  ut  ad  priorem  potius  opinionem  inclinem,  ea  re  moveor, 
quod  in  historicorum  fragmentis  formae  usitatae  saepius  reperiun- 
tur  (cf.  Cael.  62,  Claud.  57). 

Participii  forma  insolens  exstat  fr.  II,  73 :  „agnotorus,"  quam 
vetustissimos  scriptores  usurpasse  Prisc.  X,  p.  511,  3  testatur, 
qui  exemplum  ex  Pacuvio  (384)  affert.  Formae  participii  fut. 
„arguiturus"  qua  Sallustius  fr.  II,  57  usus  est,  nullum  apud 
alium  scriptorem  exstat  exemplum  (cf.  Keisig  §.  146). 

Alia  forma  antiquorum  scriptorum  propria  est:  „soluerat"  in 
qua  Sallustius  (fr.  II,  64)  Kritzio  auctore  Catonis  (c£  Iord.  p.  89, 
34),  mea  quidem  sententia  totius  antiquitatis  historicorum  exemplo 
usus  est.  Nam  praeterquam  quod  perfectum  „solui"  quum  apud 
antiquissimos  scriptores,  tum  apud  Ennium  reperiri  et  Priscianus 
(VIII,  p.  420,  13  K.)  et  Varro  (de  1.  1.  IX,  61  p.  233  M.)  com- 
probant,  in  historicorum  veterum  fragmentis  nulla  alia  perfecti 
forma  nisi  „soluiu  legitur  (cf.  Cael.  fr.  43;  Cato  Iord.  p.  89,  34) 
(cf.  Neue  II,  253). 

Similiter  activa  forma  „partire"  quam  Sallustius  Iug.  43,  1 
profert,  contra  usum  dicendi  vulgarem  pugnans  ab  antiquorum 
sermone  haud  aliena  est  (cf.  Fabri  Iug.  43,  1),  ex  quorum  scrip- 
tis  Neue  II,   p.  233  diligenter  magnam  exemplorum  copiam  col- 

legit.  Quamobrem  Sallustius  in  huius  quoque  verbi  activo  usu 
antiquos  rerum  scriptores,  postea  Sallustium  Tacitus  (ann.  XII, 
30)  imitatus  esse  videtur.  Participium  autem  perfecti  pass. 
„partitus"  etiam  posterioribus  temporibus  in  usu  fuit. 

Quibus  adicienda  sunt  complura  alia  verba  deponentia,  quae 
quum  in  aliis  formis,  tum  maxime  in  participio  perf.  passivam 
vim  apud  Sallustium  habent.  Quae  omnia  antiquitatis  colorem 
prae  se  ferre  Dietsch  ad  Cat.  7,  3  cognovit,  cui  Badstuebner 
p.  46  assentitur  atque  recte  assensisse  videtur  (cf.  Keisig.  Vorl. 
§.  151).  Nam  quamquam  verbis :  „machinari"  (Cat.  48,  7  ;  fr. 
II,  29,  3;  III,  38)  et  „eniti"  (Iug.  25,  2)  nemo  ante  Sallu- 
stium  passivo  sensu  usus  est,  tamen  aliorum  verborum  antiquitas 
exemplis  demonstratur.  Velut  „adipisci"  („apisciu)  ut  Sallustius 
Cat.  7,  3  et  Iug.  101,  9,  sic  etiam  Plautus  (Trin.  2,  2,  88)  et 
C.  Fannius  (fr.  8  P.)  (cf.  Neue  II,  p.  198),  „frustrari"  ut  Sallu- 
stius  Iug.  58,  3,  sic  Sisenna  fr.  102,  Judificari"  ut  Sallustius 
Iug.  50,  4 ;  sic  Plautus  persaepe  (cf.  Neue  II,  p.  219),  „dilargiri" 
ut  Sallustius  fr.  I,  36,  sic  Gr.  Gracchus  Prisciano  teste  (VIH 
p.  386,  3  K.)  passivo  sensu  adhibent.  Quem  usum  aureae  aetatis 
scriptores  quum  in  illis  quidem  verbis  fere  repudiaverint ,  in 
aliis  vocibus  servarunt.  Velut  verba  „interpretari"  (lug.  17,  7) 
et  „ulcisci"  (Iug.  31,  8),  significatione  deponentiali  plane  abiecta, 
passivam  vim  apud  optimos  scriptores,  ut  apud  Ciceronem  et 
Livium  interdum  habent  (cf.  Neue  II,  p.  217  et  246;  Keis.  Voii. 
not.  286).  Unde  apparet,  nonnulla  deponentia  passiva  vi  usur- 
pata  adeo  in  consuetudinem  abiisse,  ut  ne  probatissimi  quidem 
scriptores  ea  vitarent,  alia  autem  obsoleta  et  rarissima  apud  Sal- 
lustium  reperiri,  quae  ex  antiquis  scriptoribus  receperit. 

Participium  „conventus"  a  Sallustio  Iug.  112,  2  ita  usur- 
patum,  ut  passivae  formae  sensus  intransitivus  insit,  apud  anti- 
quiores  usitatum  fuisse  iam  Fabri  1.  c.  affirmat:  „£)tefe§  ^parttcip 
oertrttt  mandjmal  bte  ©tetle  eine§  ^arttctptumg  be3  ^erfectg  tm 
TOto,  rtrie  benn  pax  conventa  fyter  gletdjbebeutenb  tft  mtt  ,quae 
convenit.'  3n  ber  dlteren  ©prac^e  fd)etnt  btefer  ©eurauc^  gemoIm= 
Itdjer  gemefen  gu  fetn,  fpaterr)trt  ruurbe  nur  ba§  ^Jleutrum  conventum 
fo  substantive  g,efe|t."  Atque  hoc  iudicium  verum  esse  testatur 
locus  apud  Sisennam  (fr.  43:  „Servulum  conventum  in  populum 
produxit  armatum"). 

Antiquorum  scriptorum  proprium  est,  infinitivum  futuri  activi 

omnibus  numeris  generibusque  sine  discrimine  attribuere,  quem 
morem  Sallustius  Iug.  100,  4  secutus  est:  „diffidentia  futurum, 
quae  imperavisset."  Cuius  usus  exempla  Gellius  I,  7  collegit  ex 
G.  Gracchi,  Claudii  (cf.  fr.  43  et  79  P.),  Valerii  Antiatis  (fr.  59), 
Plauti,  Laberii,  ipsius  Ciceronis  (Verr.  V,  65,  167,  de  quo  loco 
cf.  Reis.  not.  275)  scriptis,  et  Priscianus  (IX,  p.  476)  ex  Catone 
(Iord.  p.  26,  7),  Lucilio,  Sulla  (fr.  20  P.).  Sallustium  igitur 
loco  supra  laudato  antiquos  rerum  scriptores  secutum  formam 
sua  aetate  iam  inusitatam  adhibuisse  nemo  negabit. 

Ut  in  elementis  sic  etiam  in  ea  grammaticae  disciplinae 
parte,  quae  syntaxis  vocatur ,  multa  reperiuntur,  quae  insolenter 
dicta  ex  antiquiorum  rerum  scriptorum  scribendi  genere  a  Sallustio 
translata  sunt. 

Sed  primum  quidem,  quo  iure  Laws  contendat,  Sallustii 
morem  adiectiva  neutro  genere  substantive  cum  praepositionibus 
coniangendi  ad  antiquitatis  studium  pertinere,  non  video.  Nam 
ex  exemplis,  quae  Laws  affert:  „in  propatulo"  (Cat.  13,  3),  „in 
incerto"(Iug.  38,  5;  46,  8;  51,  2;  Cat.  41,  1),  „in  obscuro"  (Cat. 
51,  12),  „in  excelso"  (Cat.  51,  12),  ne  unum  quidem  apud  veteres 
historicos  reperi.  Atque  ex  aliis  eiusmodi  dicendi  formulis,  ut  „in 
dubio"  (Cat.52,  6),  „inextremou  (Cat.52, 11 ;  Iug.23,  2),  „inaperto" 
(Iug.  5,  3),  „ex  occulto"  (Iug.  59,  2),  „in  proximo"  (Iug.  59,  2), 
„in  primo"  (Iug.  68,  4),  unum  tantummodo  in  Catonis  scriptis 
invenitur:  „in  occulto"  (Cato  Iord.  p.  10,  1),  quod  etiam  Livius, 
ut  Cicero  „ex  occulto,"  adhibet.  Quare  minime  archaismum  in 
his  verbis,  sed  potius  graecismum  inesse,  atque  Sallustium,  Thu- 
cydidis  studiosissimum ,  eius  scribendi  rationem  in  hac  re  imi- 
tatum  esse  contendo,  qui  summo  studio  adiectiva  in  neutro  genere 
ponit. 

Praeeuntibus  Vossio  (de  constr.  LXV,  p.  252)  et  Cortio  (ad 
Cat.  19,  3)  Lange  et  Gerlach  monuerunt,  in  formulis:  „in  gra- 
tiam  habere"  (Iug.  111,  1),  „in  potestatem  habere"  (Iug.  112,  3), 
„in  tumultum  esse"  (fragm.  I,  48)  accusativum  pro  ablativo 
dQ%atGTi,xcog  positum  esse,  qua  cum  sententia  consentit  Zumpt, 
qui  (§.  316)  verba  facit:  „3rt  btefen  5Iu§briicfen  ioirb  bie  a(tcr= 
tf)itmlid)e  gorm  nur  au§narjm§metfe  (bet  ftaptfjen  9(utoren)  bct= 
berjatten."  Quorum  omnium  sententias  plane  refutavit  Kritz,  qui 
accuratissime  Iug.  112,  3  de  hac  re  disserit:  „propria  accusativi 
potestas  constat,  sed  ita,  ut  quartus  casus  non  ex  eo  verbo  pen- 

deat,  quod  adest  atque  „in"  praepositionem  cum  ablativo  iunctam 
regit,  sed  ex  suppressa  cogitatione,  cui  concipiendae  accusativus 
inservit,  repetendus  sit.  Nimirum  Latini  perspicuitatis  sensu 
ducti  interdum  non  contenti  erant  rei  certum  statum  et  condi- 
cionem,  qualis  per  se  est,  declarare,  sed  simul  etiam  quasi  quan- 
dam  ysvstiiv  eius  condicionis  significare  i.  e.  quomodo  ista  con- 
dicio  effecta  esset  ostendere  nitebantur.  Quod  studium  a  familiari 
sermone  paullo  prolixiore  profectum  videtur"  (cf.  Badstueb.  p.  19). 
Atque  tales  locutiones  omnibus  temporibus  usitatas  fuisse,  quum 
exempla  a  Kritzio  et  Badstuebnero  collecta  ostendant,  Sallustius 
formulis  illis  ita  uti  potuit,  ut  nil  scriberet,  quod  contra  usum 
scribendi  pugnaret. 

Quid  quod  ne  in  hac  quidem  re  Laws  recte  iudicasse  mihi 
videtur,  quod  locutionem  „nil  reliqui  facere"  antiquiorem  esse 
putat.  Nam  praeterquam  quod  ne  unum  quidem  exemplum  ex 
antiquitate  affert,  ipse  concedit,  hanc  structuram  ab  optimis  scrip- 
toribus  haud  alienam  fuisse  (cf.  Fabri  et  Kritz  ad  Cat.  11,  7). 
Rectius  idem  locutionem  „non  quicquam  pensi  habere"  ex  anti- 
quitatis  amore  deducere  mihi  videtur.  Nam  quamquam  usum 
vocis  „pensi"  imprimis  apud  historicos  haud  infrequentem  fuisse 
loci  docent  apud  Livium  XXVI,  15;  XXXIV,  31  et  49;  XLII, 
23;  XLIII,  7,  apud  Tacitum  ann.  XIII,  15;  hist.  I,  46;  dial.  29, 
2,  apud  Suetonium  et  Valerium  Maximum  reperti  (Fabri  ad  Cat. 
5,  6),  tamen  aliquid  prisci  illi  locutioni  inesse  inde  patet,  quod 
antiquissimis  temporibus  multo  latior  fuit  usus  verbi  „pendere" 
quam  postea,  „quum  illis  temporibus,  quibus  Romani  aere  gravi 
utebantur,  omnis  pecunia  non  numeraretur,  sed  penderetur"  (cf. 
Dietsch  ad  Cat.  5,  6).  Quare  Sallustius,  qui  illa  dictione  a 
Plauto  haud  raro  usurpata  Cat.  5,  6;  12,  2;  23,  2;  52,34;  lug. 
41,  9  utitur,  si  non  veteres  rerum  scriptores  imitatus  est,  at 
certe  formulam  ex  antiquitate  traditam  usu  recepit  (cf.  Schultze 
p.  70). 

Insolenter  Sallustius  fr.  I,  100  „decet"  cum  dativo  coniungit, 
quam  structuram  antiquis  (Plauto,  Terentio)  haud  infrequentem 
fuisse  Zumpt  (§.  390),  Ruddimann  (instit.  gramm.  vol.  II,  p.  207), 
omnes  fere  viri  docti  consentiunt  (cf.  Kritz  fr.  I,  100;  Krueger 
§.  303  not.  2). 

In  usu  adiectivi  „expers"  Sallustius  ab  orationis  pedestris 
scriptoribus  Cat.  33,  1  plane  distat,  ubi  illud  cum  ablativo  con- 

struit  more  vetustorum  poetarum:  Plauti,  Terentii,  Lucretii  (II, 
1092;  VI,  1180)  (cf.  Fabri  et  Dietsch  ad  Cat.  33,  1;  Kuddim. 
II,  p.  114). 

Structuras  „ea  gratia"  „ea  causd"  pro  „eius  rei  gratia, 
causa"  a  Sallustio  Cat.  52,  7;  Iug.  54,  4;  80,  4  ex  antiquiore 
sermone  repetitas  esse  Cortius  (cf.  Kritz  ad  Cat.  52,  7  et  Iug. 
54,  4)  exemplis  ex  Plauto  et  Lucretio  collatis  comprobat,  quibus 
Ennium  (Cic.  de  nat.  deor.  III,  67),  Terentium  et  praecipue  Ca- 
tonem  adicio  (Iord.  p.  27,  5 :  „ea  causa"),  quem  fortasse  solum 
Sallustius  in  hac  re  imitatus  est.  Atque  Tacitus,  qui  ann.  IV, 
18:  „qua  causa"  scripsit,  illam  dicendi  rationem  ex  Sallustio 
hausisse  videtur. 

In  adverbiorum  usu  Sallustius  ab  usitata  dicendi  consue- 
tudine  abhorret  Iug.  85,  31,  ubi  in  verbis  „parum  id  facio"  ad- 
verbium  „parum"  pro  genetivo  pretii,  quem  vocant:  „parvi" 
more  prisci  sermonis  dictum  esse  Dietsch  haud  improbabili  modo 
demonstrat.  Et  praeterea,  si  tecum  reputaveris,  illa  verba  in 
Marii  „prisci  et  indocti  hominis"  oratione  exstare,  Dietschii  sen- 
tentia  probabilior  fiet.  Attamen  quum  idem  usum  singularem 
adverbii  satis  certis  exemplis  stabilire  non  possit  neque  obstet, 
quin  verba  cum  Fabro  interpretemur :  „id)  tr)ue  ba§  toentg  ober 
mtf)t  jonberlidj),  idj  betnitfie  mtd)  ntdjt  barutn,  ntetne  SBorte  jcfjon 
ftu  ftetten,"  non  est  cur  Sallustio  antiquitatis  studium  tribuamus. 

In  enunciatis  obliquae  orationi  insertis  Sallustius  indicativum 
permultis  locis  insolenter  pro  coniunctivo  usurpat.  Qui  usus, 
quum  virorum  doctorum  mentes  multum  exercuerit,  ab  aliis,  ut 
a  Gerlachio  (III,  324),  ad  Graecorum,  ab  aliis,  ut  a  Lawsio  (p.  1) 
et  Walchio  (emendat.  Liv.  p.  191),  ad  antiquorum  scriptorum 
dicendi  rationem  revocatus  est.  Graecorum  imitationem  quumDreis 
plane  refellerit,  restat,  ut  alteri  Lawsii  opinioni  accuratam  Bad- 
stuebneri  expositionem  (p.  39)  opponam.  Ex  qua  colligi  potest, 
non  modo  Sallustium,  sed  etiam  alios  rerum  scriptores,  si  quid 
ex  sua  vel  aliorum  mente  proferre  idque  ut  certissimam  rem  „in 
nulla  dubitatione  collocatam"  exprimere  velint,  indicativo  uti 
solere.  Nam  id  munus  atque  officium  historicis  impositum  esse, 
ut  „in  rebus  narrandis  quam  maxime  caveant,  ne  quid  incerti 
vel  ficti  referant."  Quae  igitur  alii  solius  Sallustii  propria  pu- 
tant,  ille  doctus  vir  in  omnium  rerum  scriptorum  natura  posita 
esse    censet.     Atque  quod  Sallustius  multo    saepius    quam  alii 

rerum  scriptores  a  trita  dicendi  ratione  recedit  (cf.  Cat.  14,  7 ; 
17,  7;  22,  3;  27,  4;  30,  6;  50,  3;  51,  32  et  43;  Iug.  16,  2; 
35,  4;  38,  9;  54,  1 ;  63,  1 ;  93,  1  et6;  97,  3;  106,  3;  111,2), 
hoc  rnihi  minime  ad  veterum  historicorum  imitationem,  sed  ad 
scriptoris  ingenium  spectare  videtur,  de  qua  re  scite  Dietsch 
Iug.  38,  9  egit:  „Quum  indirecta  oratione  alius  non  ipsa  verba 
tradantur,  sed  quid  dixerit,  senserit,  cogitarit  referatur,  in  proclivi 
est,  ut  ea  membra,  quibus  res  factae  commemorantur ,  non  cum 
illius  oratione  consocientur,  sed  simpliciter  narrentur ;  atque  etiam 
multo  minus  id  mirandum  est  in  eo  scriptore,  qui  fere  semper 
magis  quid,  quam  qua  ratione  dicendum  sit,  curaverit." 

Compluribus  verbis,  quae  vulgo  coniunctiones  vel  aliam 
structuram  postulant,  Sallustius  infinitivum  subiungere  solet, 
quam  consuetudinem  Dietsch  (Cat.  5,  9),  Badstuebner  (p.  42), 
alii  viri  docti  ad  Graecorum  (vel  poetarum)  dicendi  rationem  (cf. 
Kritz  Cat.  52,  24;  Zumpt  §.  616),  nec  immerito,  revocant.  Atta- 
men  suspicor,  nonnulla  illorum  non  graecismi  speciem,  sed  imi- 
tationem  veterum  historicorum  prae  se  ferre.  Perlegenti  enim 
mihi  veterum  rerum  scriptorum  fragmenta  nonnulla  occurre- 
runt,  quae  ab  illis  insolenter  dicta  mirum  iri  modum  Sallustius 
eodem  modo  expressit.  Veluti  verbo  „dehortari"  solo  illo  Catonis 
loco,  quo  apud  veteres  historicos  reperitur  (Iord.  p.  27,  1),  infl- 
nitivus  subiunctus  est,  qua  eadem  ratione  Sallustius  lug.  24,  4 
scripsit.  [Verbum  autem  simplex  „hortari,"  cui  non  modo  Sallustius 
Cat.  9,  5,  sed  etiam  probatissimi  scriptores,  atque  vox  „monere,"  cui 
Sallustius  Cat.  52,  3  et  Iug.  19,  1;  Cicero  de  fin.  I,  20,  Cael. 
14,  Cato  maj.  10  inflnitivos  subiungit,  in  fragmentis  historico- 
rum  neque  cum  particula  „ut"  („ne"),  neque  cum  infinit.  con- 
iuncta  leguntur,  neque  „prohibere"  (Sall.  Cat.  18,  3;  58,  6; 
fr.  V,  3)  aut  „cunctari"  (Cat.  44,  6)  aut  „intendere"  (Iug.  92, 
6;  107,  7)  aut  „imperare"  (Iug.  47,  2;  Cat.  16,  2)  aut  „ardere" 
(Iug.  39,  5)  aut  „eniti"  (Iug.  14,  1;  cf.  Fabri  1.  c.)  aut  alia 
multa,  quae  diligenter  collegit  Badstuebner  p.  42  sq.].  Verbo 
„niti,"  ut  Sisenna  fr.  28  (quo  solo  historicorum  fragmentorum 
loco  cum  enunciato  iunctum  reperitur),  sic  Sallustius  Iug.  25, 
9 ;  37,  2  inflnitivum  addit.  Et  „postulare"  verbum  solo  illo  loco, 
quo  in  reliquiis  rerum  scriptorum  exstat  (Lic.  Mac.  fr.  20),  infin. 
sequitur,  ut  apud  Sallustium  Iug.  17,  1 ;  47,  2.  Atque  quamvis 
ne  alii  quidem  scriptores  omiserint,  nonnunquam  inflnitivum  illis 

vocibus  subiungere ,  tamen  mirum  est,  quod  a  veteribus  rerum 
seriptoribus  quibusdam  verbis,  quae  ex  usitata  dicendi  ratione 
particula  sequitur,  solis  illis  locis,  quibus  reperiuntur,  infinitivus 
additur.  Quae  quum  ita  sint,  non  dubito  statuere,  Sallustium  in 
nonnullorum  illorum  verborum  constructione  veteres  historicos 
imitatum  esse,  quamquam  in  universum  Dietschii  et  aliorum  opi- 
nione  standum  esse  puto,  scriptorem  nostrum  in  creberrimo  infi- 
nitivi  usu  Graecos  secutum  esse. 

Apud  Sallustium  haud  raro  reperitur  vox  „scilicet"  sequente 
accusativo  cum  inf.  (Iug.  4,  6;  102,  9  [113,  3  Fabri];  fr.  I,  51, 
5),  qua  in  structura  principalis  voculae  potestas  apparet,  qua 
valet:  „elucet,"  „perspicuum  est."  Quod  verbum  antiquiores  scrip- 
tores  velut  Plautum,  Terentium,  Lucretium,  alios  illo  modo  saepius 
coniunxisse  Fabri  ad  Iug.  4,  6  demonstrat,  Madvig  consentit 
(gramm.  lat.  §.  395  not.  5),  quorum  opinionem  secutus  illam  scri- 
bendi  rationem,  quamquam  exemplum  non  traditum  est,  ad  ve- 
terum  historicorum  imitationem  refero. 

Verbis  Jaudandi"  „grattdandi,"  „gaudendi"  antiquos  scripto- 
res  et  praecipue  Plautum  frequenter  particulam  „quum"  pro 
„quod"  aptasse  Fabri  (ad  Iug.  102,  5)  recte  vidit.  Sed  quum 
et  ipsum  Ciceronem  saepius  ita  scripsisse  Kritz  luculentis  exemplis 
comprobet  (cf.  Cicero  ep.  ad  fam.  9,  14,  6;  13,  24,  3;  7,  28,  2; 
16,  12,  12;  de  fin.  III,  2,  9),  Sallustius  illa  constructione  uti 
potuit,  ut  nil  scriberet,  quod  a  suae  aetatis  dicendi  genere  ab- 
horreret.  Tamen  quoniam  is  particulae  „quum"  usus  apud  Plau- 
tum  saepe  reperiatur,  apud  Ciceronem  fere  semper  in  epistolis 
sermone  quotidiano  scriptis,  in  illa  loquendi  ratione  consuetudi- 
nem  vulgaris  sermonis  ex  antiquitate  servatam  quaerendam  esse 
censeo.  Accurate  et  diligenter  de  ea  re  Dietsch  Iug.  102,  5  exposuit. 

O.    De  ^oeibus,  crixas  ex  antiqitiis  liistoricis 
Salliistius  mirtnatxis  est. 

Ex  iis,  quae  modo  tractavimus,  manifestum  est,  Sallustium 
non  multa  tantum  in  orthographia ,  sed  etiam  in  grammaticis 
rebus  e  veterum  historicorum  scriptis  sibi  vindicasse.  Haud 
minus  ad  verba  pertinuisse  Sallustii  furta,  quum  iam  veteres 
censuerint,  nunc  vero  argumentis  confirmandum  est. 

Vocem  „necessitudo,"  quam  antiquiores  scriptores  sine  discri- 
mine  cum  voce:  „necessitas"  confundunt,  posteriores  eo  sensu  ad- 
hibere   solent,   ut  tantummodo  de   coniunctionis  vinculo   dicant, 

paucis  locis  exceptis,  quibus  sensus  priscus  relictus  est.  At  si 
Sallustii  scripta  perlustrabis,  apud  illum  uno  tantummodo  loco 
„necessitudo"  vocem  (Iug.  80,  6)  de  familiaritatis  coniunctione, 
creberrime  pro  voce  „necessitas"  (cf.  Fabri  ad  Cat.  17,  2)  more 
antiquorum  scriptorum  dictam  reperies,  ut  Sisennae  (fr.  98)  et 
Sempronii  Asellionis  (fr.  5).  Sed  ut  Sallustius  „necessitudo"  vo- 
cabulum  propterea  amavit,  quod  antiquior  est,  sic  eodem  anti- 
quitatis  studio  motus  etiam  alia  vocabula  in  „tudo"  exeuntia  ad- 
hibere.maluit,  ut  Iug.  2,  4  et  7,  4  „claritudo,"  qua  voce  Ciceroni, 
Caesari,  aliis  non  usitata,  a  Tacito,  Sallustii  imitatore,  saepius 
^cripta  antiqui  (ut  Cato  Iord.  p.  15,  1;  19,  17;  Sisenna  fr.  49) 
pro  vulgari  „claritas"  uti  solent.  Sed  omnino  antiquis  rerum 
scriptoribus  formas  in  „tudo"  exeuntes  placuisse  haec  fere  exempla 
demonstrant:  „pinguitudo"  (Cato  p.  11,  2),  „sanctitudoa  (Claud. 
fr.  2),  „crebritudo"  (Sisenna  fr.  122),  „duritudo"  (Cato.  p.  48,  15). 
cf.  praeterea  Eeisig  Vorl.  §.  70:  „£)te  (Snbung  tudo  geljort  ju 
ben  tilteften ;  fo  finbet  ftd)  bet  Pautu§  unb  geftu§ :  canitudo,  albi- 
tudo,  bellitudo.  (Stne  fptitere  (£nbung  ift  tas,  bie  tn  Dtelen  2Bortern 
an  bte  ©teEe  t)on  tudo  trat"  (cf.  Leo  Meyer :  t>etgl  ©ramm.  Vol. 
II,  p.  539  sq.). 

Ab  usitato  dicendi  genere  Sallustius  hac  quoque  re  recedit, 
quod  summo  studio  et  amore,  ut  actionem  verbi  iteratam  et  in- 
tentam  significet,  verba  frequentativa  usurpat,  cuius  usus  haec 
fere  exempla  reperiuntur:  „agitare"  (Cat.  9,  5;  23,  3;  61,  9; 
Iug.  14,  10;  18,  9;  59,  1;  63,  5;  81,  4;  94,  4;  109,  2  etc.), 
„afflictare"  (Cat.  31,  3),  „defensare"  (Iug.  26,  1;  60,  3;  97,  5), 
„exagitare"  (Cat.  14,  3;  38,  1;  Iug.  73,  5;  84,  5  etc),  „imperi- 
tare"  (Iug.  19,  7;  81,  1  etc),  „missitare"  (Iug.  38,  1),  „negi- 
tare"  (Iug.  111,  2),  „obiectare"  (Iug.  7,  1;  85,  14;  94,  4  fr.  I, 
45,  18),  „occursare"  (Iug.  12,  5;  85,  3),  „pollicitari"  (Cat.  38, 
1;  Iug.  8,  1),  „tutari"  (Iug.  94,  4;  85,  45;  76,  3;  110,  6;  102, 
12;  89,  2;  locis  Iug.  52,  4;  74,  3;  85,  45  fluctuant  libri), 
„rogitare"  (Cat.  31,  3),  „dictitare"  (Iug.  84,  1),  „ductare"  (Cat. 
11,  5;  17,  7;  19,  3;  Iug.  38,  1 ;  70,  2),  „ostentare"  (Iug.  7,  2; 
23,  1;  31,  10  etc),  „captare"  (Cat.  20,  3),  „occultare"  (Cat.  23, 
2;  Iug.  12,  5;  15,  4  etc),  „exercitarett  (Cat.  56,  2),  „consultare" 
(Cat.  6,  6;  51,  1  etc  cf.  Badst.  p.  23),  „prospectare"  (Iug.  60, 
3),  „adventare"  (Cat.  56,  4;  Iug.  28,  2;  36,  4  etc),  „susteiitare" 
(Cat.  53,  5;  Iug.  97,  5;  101,  9  etc),    „amplexari"   (Cat.  52,  5), 

„grassari"  (Iug.  1,  3;  64,  5),  „coeptareK  (fr.  I,  51,  16).  —  Verba 
autem  frequentativa  etiam  antiquis  scriptoribus  valde  placuisse 
Gerlach  (Iug.  11)  et  Kritz  (Iug.  23,  1)  praeeuntibus  Walchio 
(cf.  Tacit.  Agric.  II,  p.  112)  et  Boettichero  (lex.  Tacit.  p.  336) 
recte  observasse  mihi  videntur,  quum  multa  eiusmodi  verba  a 
probatis  scriptoribus  plane  neglecta  et  simplicibus  reddita  ab 
antiquis  frequentarentur ,  velut  „ductareB  verbum  apud  Plautum 
frequens  (praeterea  apud  Tacitum  hist.  II,  100;  Quintil.  VIII,  3, 
44),  „pollicitari"  comicis  usitatum,  „negitare"  vox  priscis  poetis 
propria.  Et  quum  apud  priscos  historicos  usus  frequentativorum 
verborum  latissime  pateat  (cf.  „ostentare"  Kut.  Kuf.  fr.  15;  „ac- 
cessitare"  Cato  Iord.  p.  8,  5;  „obiectare"  Cato  p.  25,  3;  „uncti- 
tare"  p.  29,  3;  „occursare"  p.  35,  9;  „datare"  p.  37,  14;  „lati- 
tare"  p.  87,  19;  „vectare"  Cato  K.  K.  10,  1;  „vectitare"  Cato 
Iord.  p.  59,  1;  „subrectitare*  p.  64,  7;  „praecipitare"  Sis.fr.  33; 
„periclitariu  fr.  84,  91),  non  dubito  creberrimum  illorum  verborum 
usum  apud  Sallustium  ad  eos  scriptores  referre. 

„Adoptatio"  vox  rara  a  Sallustio  Iug.  11,  6  breviori  „adop- 
tio"  praelata  Dietschii  iudicio  antiquitatis  amori  debetur,  quam- 
quam  etiam  Cicero  Tusc.  I,  14,  31  et  pro  Balbo  25,  57  „adop- 
tatio"  exhibet.  Quare  dubium  est,  num  Sallustius  archaismum 
admiserit,  praesertim  quum  in  prisco  sermone  nullum  eius  vocis 
exemplum  relictum  sit,  nisi  apud  Gellium  n.  a.  V,  19,  2,  qui 
antiquitati  indulget  (cf.  Schultze  p.  46). 

„Antevenio"  verbum  rarum  a  Sallustio  frequentatum  (Iug.  4, 
7 ;  48,  2 ;  56,  2 ;  88,  2 ;  96,  3)  antiquis  scriptoribus,  imprimis 
Plauto,  proprium  fuisse  lexica  indicant.  Quam  vocem  postea  ex 
Sallustio  recepit  Tacitus  (ann.  I,  63;  IV,  18). 

Idemdeverbo:  „attinere"  statuendum  est,  quo  pro  „retinereK 
„feftf)altm"  rarius  usurpato  Sallustius  Iug.  108,  3  et  fr.  I,  51, 
16,  saepius  Tacitus  (cf.  Boetticher,  lex.  Tacit.  p.  46  sq.),  fre- 
quenter  veteres  comici  usi  sunt  (cf.  Schultze  p.  72). 

In  bello  Cat.  23,  1  Geiiach  e  plurimis  codicibus  „senatu 
amoverant"  recepit ,  quod  prisco  dicendi  usu  frequentatum 
esset,  ad  quam  sententiam  comprobandam  ne  unum  quidem 
exemplum  affert.  Kectius  Fabri  „amoverant"  verbum  tueri 
mihi  videtur  similibus  exemplis,  quae  ab  usitata  locutione :  „mo- 
vere  senatu"  abhorrent,  velut  „de  senatu  movere,"  „eicere  ex 
vel   de  senatu,"   quae  saepius  apud  ipsum  Ciceronem  leguntur. 

et  „emovere  senatu,"  quod  Livius  XLV,  15  scripsit;  quid  quod 
et  ipsum:  „amovere  senatu"  Val.  Max.  II,  2,  5  adhibet?  Quibus 
consideratis  Sallustio  vix  antiquitatis  studium  imputari  potest. 

„Calvere"  verbum  a  nostro  scriptore  fr.  III,  96  scriptum 
antiquos  (Plautum,  Pacuvium,  Attium,  Lucilium)  dixisse  pro 
„decipere"  vel  „frustrari"  Nonii  (I,  p.  4  G.)  testimonio  satis 
confirmatur.  In  veterum  autem  historicorum  fragmentis  non 
exstat. 

„Cernere"  verbum,  quod  Cortio  auctore  Kritz  Cat.  59,  5  in 
textum  recepit,  apud  antiquiores  in  usu  fuisse  ille  exemplis  ex 
Ennio  et  Plauto  sumptis  firmat  (cf.  Nonius  IV,  p.  178).  Sed 
valde  dubium  est,  num  omnino  Sallustius  illo  verbo  usus  sit, 
quum  plurimi  et  optimi  libri  atque  Arusianus  (p.  218)  vocem 
„certare"  exhibeant. 

Recte  Dietsch  ad  Iug.  64,  5  monet,  vocabulum  „consultor" 
a  Sallustio  pro  eo,  qui  alicui  consilium  dat  (cf.  Iug.  85,  47; 
103,  7;  fr.  I,  51,  1;  III,  82,  15;  inc.  57),  adhibitum  ex  anti- 
quitate  repetitum  esse.  Nam  illo  significatu  vox  reperitur  in 
antiquo  et  pervulgato  versu,  quem  Gellius  n.  a.  II,  5  affert. 
Eundem  et  Varro  refert  E.  R,  III,  2,  1  et  imitatus  est  Tacitus 
ann.  VI,  10. 

Sallustium  vocabulum  „contagio"  Cat.  10,  6,  ubi  „in  malam 
partam  accipienda  esset,  vi  societatis  et  communionis  sceleris" 
ex  prisco  sermone  ascivisse,  quo  iure  Laws  nullo  exemplo  addito 
contendat,  perspicere  non  possum,  quippe  quod  vel  optimos  scrip- 
tores  illa  significatione  usurpare  lexica  doceant. 

Idem  de  voce  „cupido"  statuendum  est,  quam  potestate  vo- 
cabuli  „cupiditas"  positam,  Ciceroni  et  Caesari  plane  insolitam, 
priscis  auctoribus  propriam  fuisse  Laws  (p.  8  et  9)  animadvertit. 
Nam  si  Lawsii  iudicium  sequimur,  moveri  possumus,  ut  omnia, 
quae  in  Sallustii  dicendi  genere  a  Ciceronis  sermone  discrepant, 
ad  priscae  orationis  imitationem  spectare  censeamus.  Quum  igi- 
tur  „cupido"  vocem  illa  significatione  apud  probatos  scriptores 
usitatam  fuisse  lexica  doceant,  mihi  quidem  Sallustius  in  eius 
vocis  usu  a  vitio  archaismi  liberandus  esse  videtur. 

Kritz  fr.  III,  82,  25  et  Fabri  or<  Lie.  25  „claudere"  ver- 
bum  pro  „claudicare"  vel  „claudum  esse"  antique  dictum  esse 
(fr.  III,  82,  25;  98;  inc.  76)  recte  annotaverunt.  Nam  idem 
verbum  rarum  non  solum  apud  Ciceronem  (Tusc.  V,  8,  22 ;  orat. 

51,  170 ;  Brut.  59,  214),  sed  etiam  apud  Caecilium  com.  32  (cf. 
Prisc.  X,  514,  16)  legitur. 

„Victos  clare  est  vincere,"  Kritz  Iug.  59,  3  inquit,  „qui  usus 
verbi  ,  dare'  apud  antiquiores  scriptores  et  poetas  haud  rarus  est." 
Quam  sententiam  veram  esse  exempla  a  Cortio  collata  compro- 
bant:  Terent.  Haut.  Y,  1,  77  „exornatum  dabo;"  Phorm.  V,  8,81 
„incensam  dabo;"  Plaut.  Cist.  II,  3,  51  „perfectum  dabo ; "  Pers. 
IY,  1,  19  „intricatum  dabo"  (cf.  Yergil.  Aen.  XII,  437  „defensum 
dabit,"  Seneca  Med.  528  „  demersos  dabo;"  Liv.  VIII,  6,  6 
„stratas  dare;"  [VII,  33,  11:  „dicta  dederat"]). 

Participium  „dolens"  Iug.  84,  1  active  pro  „dolorem  afferens" 
dictum  perrarum  esse  (cf.  Ovid.  Met.  II,  245),  contra  saepius 
reperiri  „dolet"  impersonaliter  cum  dat.  coniunctum  (non  solum 
apud  antiquos,  sed  etiam  apud  Ciceronem)  Sehultze  Fabrinm 
secutus  accurate  exposuit.  Num  igitur  Sallustius  in  insolenti 
illius  participii  usu  antiquiores  scriptores  secutus  sit,  ut  Kritz  et 
Dietsch  contendunt,  valde  dubium  est. 

Vocem  „dohis"  Sallustius  Cat.  26,  2  bono  sensu  pro  „soller- 
tia"  more  antiquiorum  scriptorum  Gellio  (XII.  9)  Festo  (p.  69 
M.)  Ulpiano  (Dig.  IV,  3)  testibus  ponit  (cf.  Kritz  Cat.  26,  2; 
Schultze  p.  73). 

Kritz  et  Fabri  antiquos  „exitium"  pro  „exitu"  vel  „fine" 
dixisse  recte  ad  Cat.  55,  6  observarunt  (cf.  Festus  p.  81  M.); 
Sallustium  autem  id  verbum  illo  sensu  antiquiore  Cat.  55,  6  ad- 
hibnisse  Dietschio  non  persuaserunt ,  qui  hoc  quoque  loco  „exi- 
tium"  non  solum  pro  „fine,"  sed  pro  „pessimo  exitu,"  „pernicie," 
ut  apud  omnes  scriptores,  dictum  esse  itaque  nil  obsoleti  in  se 
habere  recte  monet  (cf.  Doederlein,  syn.  II,  64  sq.). 

Animadversio  Dietschii,  qui  Iug.  74  contendit,  adverbium 
„ferme"  a  vocula  „fere"  ea  re  diversum  esse,  quod  illud  antiquius 
sit,  Varronis  testimonio  (de  1. 1.  VII,  5,  92)  confirmatur.  Sallustius 
ipse  duobus  locis  „ferme"  scripsit  (Iug.  48,  3;  74,  3),  Cicero 
perraro  (Att.  V,  20),  saepius  posteriores  scriptores,  ut  Livius  et 
Tacitus. 

„Sine  fraude"  pro  „sine  poena"  antiquos  saepius  adhibuisse 
Schultze  p.  57  recte  exemplis  ex  Plauto  (Mil.  II,  3,  23)  et  ex 
lege  XII  tabul.  (cf.  Gell.  XX,  1,  49)  et  ex  prisco  regis  verbo 
apud  Livium  I,  24  collectis  clemonstrat.     Sed  hanc  formulam  ex 

antiquiore  sermone  traditam  posteriores  scriptores  non  neglexerunt, 
ut  Liv.  XXVI,  12,  5  et  Sallustius  Cat.  36,  2. 

„Inquies"  et  „quies"  quorum  prius  Sallustius  saepins  in 
historiis  usurpat  (fragm.  T,  8;  51,  11  et  16;  II,  45;  IV,  60), 
priscae  adiectivorum  „inquietus"  et  „quietus"  formae  fuerunt. 
Nam  „quies"  tantummodo  Naevius  (apud  Prisc.  VI,  p.  242  K.) 
et  Lic.  Macer  (fr.  7  P.)  scripserunt,  „inquies"  vox  Plauto  accepta 
est,  quam  posteriores  scriptores,  imprimis  Sallustius  et  Tacitus, 
usu  receperunt. 

Quid  Dietschium  moverit,  ut  Iug.  84,  1  dicendi  formulam 
„iubere  alicui  aliquid"  (pro  „decernere")  ex  antiquitate  receptam 
esse  censeret,  non  intelligo,  quum  nonnulla  eius  usus  exempla 
apud  Livium  (IX,  43;  X,  12;  XLII,  33),  nulla  apud  antiquos 
exstent. 

„Lubido"  Laws  p.  9  recte- annotat,  „rarius  apud  Sallustium 
notionem  impetus  animi  praeclaras  res  appetentis,  saepius  vim 
effrenatae  cupiditatis  habet."  Sed  rariorem  eius  vocabuli  usum 
Sallustium  ex  antiquo  sermone  ascivisse,  ut  idem  contendit,  nego. 
Nam  quamquam  Plautus  vocem  notione  illa  insolentiore  non 
neglexit,  tamen  aliis  atque  optimis  scriptoribus  illum  usum  haud 
alienum  fuisse  lexica  docent. 

„Obsidium"  pro  „obsidio"  voce  a  Sallustio  fr.  I,  84  et  IV, 
19,  14  et  a  Tacito,  eius  imitatore,  ann.  III,  39 ;  IV,  51 ;  XIII,  56 
etc.  more  antiquorum  scriptorum  dictum  esse  demonstrat  usus 
eius  tantummodo  Plauti  (Bacch.  IV,  19,  24),  Varronis  (de  1. 1.  IV, 
16),  C.  Laelii  (cf.Festus  p.  193,  a,  19  M.)  proprius.  NamKritzii  ani- 
madversionem,  qui  Festum  in  verbis :  „  ,obsidium'  tanquam  ,prae- 
sidium,'  ,subsidium'  recte  dicitur"  non  de  „usitata"  vocis  potestate, 
qua  idem  sit  quod  „obsidio,"  loqui,  sed  raram  „subsidii"  signifl- 
cationem  defendere  velle  statuit,  tantum  abest  ut  probem,  ut  Festum 
inusitatam  vocis  „obsidium"  formam  hac  re  defendere  putem, 
quod  eodem  modo,  quo  „subsidium"  et,  .praesidium"  vocabula,  for- 
mata  sit  (cf.  Festus  p.  198,  b,  18  M.). 

Idem,  quod  de  vocabulo  „obsidium,"  de  voce  „obsequela"  pro 
„obsequium"  a  Sallustio  fr.  II,  58  dicta  statuendum  esse  puto, 
quae  tantummodo  apud  antiquos  poetas  (Afran.  com.  257 ;  Turpil. 
com.  63  et  210;  Plaut.  Asin.  I,  1,  50)  reperitur. 

Num  Poppo  (in  edit.  Thucyd.  pars  I,  vol.  I,  p.  377)  verbum 
„occanere"  (fr.  I,  69)  priscum  esse  recte  animadverterit ,  difficile 

est  diiudicare,  quum  nullum  obsoletae  illius  formae  exemplum  ex 
antiquitate  traditum  sit.  Quapropter  rectius  Keisig  iudicasse 
mihi  videtur  (§.  153,  2):  „<Sattuft  bilbet  fogar  be3  2Borjlflange§ 
roegen  etroa§  gan^  9leue3 ,  „occanuerea  ftatt  „occinere,u  be§  ootten 
<Scr)atte§  ber  ^orner  roegen"  et  not.  §.  295,  a:  „3ugleicrj  tourbc 
burd)  btefe  gorm  bie  Dtebenbebeutung  eine^  bbfen  Otnen  oertnteben, 
roeld)e§  fonft  bttrd)  biefe§  $erbum  bejeidjnet  roirb."  In  huius  quo- 
que  verbi  usu  Tacitus  Sallustii  aemulus  est,  qui  ann.  II,  81 
scripsit:  „occanere  cornua  iussit." 

Haud  infrequens  est  ut  apud  Sallustium,  sic  apud  Tacitum 
et  Livium  verbum  „patrare,"  quod  antiquitatem  olere  omnes 
fere  interpretes  Doederlino  (syn.  IV,  p.  367  §.  11)  recte  assen- 
tiuntur.  Nam  veubum  illud  a  Caesare,  Suetonio,  Plinio  plane 
negiectum,  a  Cicerone  rarissime  usurpatum,  apud  Catonem  K.  K. 
54  et  in  lege  antiqua  (apud  Cic.  de  legg.  II,  8)  legitur;  apud 
Sallustium  his  locis  exstat:  Cat.  18,  8;  53,  4;  56,  4;  Iug.  13, 
5;  21,  2;  43,  4;  70,  5;  75,  2;  88,  4;  92,  1. 

Vocem  „promiscuus"  vetustam  in  Cat.  12,  2  vim  „vilis"  ad- 
iectivi  habere  Laws  p.  9  monuit.  Rectum  quidem  est,  quod  de 
significatu  vocis  animadvertit,  sed  cur  prisce  eam  dictam  censeat, 
nullo  ex  antiquitate  exemplo  allato,  equidem  non  intelligo.  Nam 
praeterquam  quod  etiam  alii  scriptores,  ut  Livius  et  Tacitus, 
hoc  adiectivo  saepius  usi  sunt,  id  ne  amaverunt  quidem  anti- 
quiores,  ita  ut  Sallustium  nil  obsoleti  scripsisse  persuasum  habeam. 

Fabri  (ad  ep.  Mithr.  1)  et  Kritz  (ad  fr.  I,  55)  „quaesere" 
antique  dictum  esse  censent.  Keisig.  Vorl.  §.  154  addit:  „quaeso 
—  ber  tiltefte  ©tatntn  fiir  quaero,  roorin  ftctj  nocrj  s  fiir  r  geigt, 
quaeso  ift  alfo  nidjt  nterjr  ai§  quaero."  Quam  opinionem  Corssen 
I,  p.  229  luculentissime  confirmavit,  ita  ut  nil  dubitationis 
relictum  sit,  quin  in  huius  verbi  usu  Sallustius,  qui  „quaesere" 
saepe  exhibuit  (fr.  I,  51,  13;  55;  120;  III,  1,  8;  82,  13;  IV, 
19,  1 ;  16 ;  Iug.  85,  10) ,  antiquam  dicendi  rationem  secutus  sit 
(cf.  Neue  II,  p.  376  et  Voss  de  annal.  III,  41,  p.  163). 

Vocem  „satias"  quae  apud  Sallustium  pro  „satietas"  fr.  II, 
35,  apud  Tacitum  quater,  apud  Livium  semel  legitur,  antiqtiis 
scriptoribus  tritam  fuisse  exempla  a  Nevio  I,  p.  589  ex  priscis 
poetis  collata  docent  (cf.  Nonius  II,  p.  117  Gr.). 

„Subvertere"  verbum  Ciceroni  et  Caesari  alienum,  a  Sallustio 
frequentatum   (Cat.  10,  4;    13,  1 ;   Iug.  30,  1;   94,  4;   fr.  I,  45, 

3;  51,  8;  10;  IV,  19,  15)  Laws  pro  prisco  habet.  Si  verum  est, 
quod  ille  statuit,  haud  improbabile  videtur,  Sallustium,  qui  tam 
saepe  illo  verbo  utitur,  veteres  rerum  scriptores  secutum  esse, 
e   quibus  Claudius  bis  (fr.  10)  eam  vocem  usurpavit. 

„Senectus"  insolenter  adiectivo  sensu  fr.  inc.  86  („senecta 
iam  aetate")  et  IV,  64  („senecto  corpore")  positum,  more  anti- 
quorum  scriptorum  dictum  esse  exempla  apud  Plautum  (Trin.  I, 
2,  5;  Amph.  IV,  2,  12;  Aul.  II,  2,  75  etc.)  et  Lucretium  (III, 
774  et  V,  884)  satis  comprobant. 

In  usu  vocis  „supplicia"  quam  Sallustius  nonnunquam  pro 
„supplicationibus"  vel  „sacrificiis  solemnibus"  posuit  (Cat.  9,  2; 
52,  29;  Iug.  55,  2),  antiquitatis  colorem  inesse  Festus  p.  308 
et  309  testatur:  „Supplicia  veteres  quaedam  sacriflcia  a  suppli- 
cando  vocabant"  (cf.  Varro  R.  R.  II,  5),  quam  significationem 
Livius  et  Tacitus,  Sallustii  imitator,  nonnullis  locis  retinuerunt 
(cf.  Liv.  XXII,  57,  5;  Tac.  ann.  III,  64,  3),  ut  vetustatis  colo- 
rem  servarent. 

„Tempestas"  vocem  pro  „tempore"  Sallustius  summo  studio 
usurpat  (Cat.  7,  1 ;  17,  7;  22,  1;  24,  3;  36,  4;  Iug.  3,  1 ;  8, 
1;  13,  7;  30,  4;  32,  5;  35,  1;  37,  1;  40,  5;  65,  5;  90,  1; 
114,  4;  fr.  IV,  19,  10)  atque  in  hac  re  antiquos  sequitur.  Quam 
sententiam  veram  esse  exempla  apud  Plautum,  Pacuvium,  Luci- 
lium,  Varronem  reperta  (cf.  Nonius  IV,  p.  276)  demonstrant  (cf. 
Poppo  Thuc.  pars  I,  vol.  I,  p.  377,  Doederlein  syn.  II,  p.  208). 
Quem  Sallustii  morem  Livius  et  Tacitus  nonnullis  ilocis  reti- 
nuerunt. 

In  adiectivorum  obsoletorum  „tumulosus"  (Iug.  91,  3)  et 
„discordiosus"  (Iug.  ^^  2)  usu  Sallustii  studium  prisci  sermonis 
apparere  Poppo  (Thuc.  pars  I,  vol.  I,  p.  378)  pro  certo  affirmat. 
Et  omnino  adiectiva  in  „osus"  desinentia  in  antiquiore  ser- 
omne  frequentissima  fuisse  Reisig  accurate  §.  110  exponit: 
„6elten  ift  ein  SBort  auf  osus,  )nelc¥)e§  nicf)t  oon  altem  ©eprtige  unb 
guter  5lutoritat  ttmre."  Quare  sic  statuendum  puto,  Sallustium 
non  modo  adiectrva  supra  laudata,  sed  etiam  alia  in  ,,osus" 
exeuntia,  non  ita  obsoleta,  ut  „bellicosus,"  „calamitosus,"  „famosus," 
„formidolosus,"  „negotiosus"  adhibuisse,  ut  orationem  antiquiorem 
et  graviorem  redderet.  Quam  sententiam  veram  esse  usus  eius- 
modi  adiectivorum  veteribus  rerum  scriptoribus  frequentissimus 
demonstrat.    Nam  praeter  solitas  formas:    „artificiosus"   (Sempr. 

Asell  fr.  13  et  Kut.  Ruf.  7)  et  „luxuriosus"  (Cato  p.  22,  5)  prae- 
cipue  commemoranda  sunt:  „bellosus"  (Cael.  5),  „facundiosus" 
(Sempr.  As.  10),  „industriosus"  (Cato  p.  9,  12),  „litorosus"  (Fab. 
Max.  1),  „litterosus"  (Cass.  Hem.  28),  „morbosus"  (Cael.  36), 
„sentinosus"  (Cato  p.  14,  7),  „squamosus"  (Cass.  Hem.  13). 

Antiquis  temporibus  „venenum"  mediae  significationis  fuit 
vocabulum  atque  valuit  „medicamen"  (teste  Gellio  XJI,  9),  quem 
usum  Sallustius  Cat.  11,  3  retinuit,  ubi  „venena  mala,"  ut  in  lege 
antiqua  (apud  Cicer.  p.  Cluent.  54,  148),  legitur  (cf.  Schultze  p. 
78,  Iacobs,  Fabri,  Dietsch  ad  Cat.  11,  3). 

Iacobs  ad  Iug.  11,  7  dicit:  „Verhum  in  biefer  53ebeutung: 
„2IeuJ3erung"  fonft  nur  bei  ben  ^omifern  iiMtcrj."  Recte  quidem, 
nam  ut  Plautus  (Aul.  III,  6,  11;  Cas.  II,  5,  39;  Most.  I,  3,  95), 
sic  Terentius  (Andr.  I,  5,  5;  Eun.  I,  2,  95;  Ad.  V,  8,  29)  ita 
locuti  sunt.    Sallustium  igitur  archaismum  adhibuisse  apertum  est. 

X>.     Qu.it>u.s  in  rebus  Sairustxiis  veterum  hisrto- 

ricorum  scriT&encli  colorem  inixtatiis  slt, 

explieatxir. 

Quum  hactenus  tractatum  sit,  quid  Sallustius  in  grammaticis 
rebus  et  in  verborum  usu  ex  veteribus  historicis  asciverit,  restat, 
ut  exponamus,  quae  ex  antiquioris  orationis  conformatione  et  colore 
mutuatus  sit.  Sed  in  perquirenda  illa  re  summa  cautione  opus 
est,  ne  in  errores  multorum  virorum  doctorum  incidamus,  qui 
Sallustii  imitationem  veterum  scriptorum  adeo  auxerunt,  ut  illum 
in  scribendi  colore  fere  toto  se  ad  Catonem  et  alios  antiquos 
scriptores  applicuisse  censerent.  Nam  primum  quidem  haud 
omittendum  est ,  Sallustium  non  solum  veteres  rerum  scriptores, 
sed  etiam  graecos  auctores ,  imprimis  Thucydidem,  lectitasse 
eorumque  dicendi  genera  admiratum  et  multis  in  rebus  imi- 
tatum  esse.  Accedit  huc,  quod  Sallustii  aetate  rhetorum  scholae 
apud  Romanos  fiorebant  et  sermo  figuratus  in  honore  erat ,  ut 
iiguras  illas  rhetoricas  apud  Sallustium  frequentes  e  studio  elo- 
quentiae  rhetoricae  prodiisse  haud  improbabile  sit.  Denique  vero 
alia  multa,  quae  ad  veterum  imitationem  referuntur,  rectius  ex 
ingenio  et  natura  scriptoris  nostri  repetenda  simt.  Quae  quamvis 
ita  sint,  tamen  Sallustium  etiam  in  scribendi  colore  pendere  a 
veteribus  scriptoribus,  ut  verisimile  est,  quandoquidem  imitatio- 
nem  veterum  apud  illum  tam  late  patuisse  satis  apparuit,  sic 
certum  fiet,  si  accuratius  rem  persequemur. 

Sallustii  artem  et  ingenium  valde  admiramur  in  arguta 
hrevitate,  quae  quum  in  verborum  paucitate,  tum  in  pressa 
narratione  rerum  rapide  defluente  conspicitur.  Verba  enim,  quae 
ex  antegressis  suppleri  possunt,  omittit.  Sententias  integras,  quae 
ad  res  illustrandas  non  prorsus  necessariae  sunt  et  a  lectore  ex 
verborum  contextu  facile  eliciuntur,  praetermittit.  In  enume- 
rando  saepe  voces  vocibus  potius  sine  coniunctione  adiungit,  quam 
inter  se  colligat.  Amplo  periodorum  ambitu  plane  neglecto  enun- 
ciata  nullis  vel  paucis  particulis  iuxta  collocare,  quam  arcto  nexu 
artificioso  inter  se  colligare  maluit.  Quo  factum  est,  ut  abrupta 
et  per  brevia  incisa  paene  omnis  decurreret  oratio. 

Sed  ut  Sallustio,  sic  etiam  antiquiori  sermoni  proprium  est, 
ut  presso  dicendi  genere  et  „pura  illustrique  gravitate  magis  quam 
concinna  et  artificiosa  membrorum  compositione  excellat"  (cf. 
Gerlach  Vol.  III,  p.  321).  Quare  Sallustium  in  summo  brevitatis 
studio  veteres  scriptores  secutum  esse  multi  viri  doctissimi  mo- 
nuerunt,  utGerlach(l.  c),  quocum  consentit  Laws  (p.  1):  „Sallustius 
in  oratione  formanda  ad  exemplum  antiquiorum  scriptorum  regres- 
sus  et  horum  dicendi  genus  est  secutus.  Sallustius  enim  ora- 
tionem  ita  conformavit,  ut  enunciata  saepenumero  iuxta  locaverit 
neque  coniunxerit"  (cf.  praeterea,  quae  Deltour  de  hac  re  dis- 
putat  p.  26  —  p.  32).  Quorum  virorum  vera  esse  iudicia  exempla 
demonstrabunt.  Primum  quidem  ellipseos,  quam  dicunt,  exempla 
permulta  reperies  apud  veteres  historicos;  velut  verbum  sub- 
stantivum  „esse"  ut  apud  Sallustium,  sic  apud  veteres  historicos 
saepe  omittitur  (cf.  Piso  fr.  18 ;  Cato  Iord.  p.  8,  17  ;  20,  2  ; 
23,  16;  26,  7;  41,  11;  42,  2;  44,  3;  58,  3  et  10;  Cael.  fr.  4; 
Cass.  Hem.  34;  Sis.  14;  16;  35;  57;  79;  88;  99;  135;  136). 
Deinde  vero  in  enumeratione  antiquiores  rerum  scriptores  voces 
vocibus  sine  copula  adiungere  solent  (cf.  Cato  p.  19,  18;  25,  7; 
28,  6;  27,  1;  74,  2;  88,  1;  Sisenna  fr.  40;  46;  113;  Cael.  fr. 
48 ;  Claud.  36 ;  94  etc.) ;  quid  quod  ne  verentur  quidem ,  sex  et 
plura  substantiva  sine  particulis  inter  se  nectere  (cf.  Claud.  fr. 
8;  Cato  p.  28,  13).  Idem  de  sententiis  connexis  statuendum  est 
(Cato  Iord.  p.  14,  4;  19,  17;  28,  8;  Piso  fr.  8;  Sis.  fr.  27;  63; 
67;  73;  82;  84;  97;  Cass.  34;  Cael.9;  30;  41;  44;  46;  Scaur. 
6 ;  Claud.  36  etc),  quo  fit,  ut  toti  antiquorum  rerum  scriptorum 
sermoni  aliquid  fracti  atque  abrupti  insit  (cf.  Claud.  fr.  11 b,  p. 
209,  5  et  210,  6  P.,  fr.  81 ;  Val.  Ant.  fr.  6 ;  Pis.  8;  27).    Sed  quum 

praecipue  Catonis  oratio  brevibus  atque  concisis  sententiis,  summa 
gravitate  excellat  (cf.  orat.  contra  Therm.,  pro  Rhodiens.,  contraGal- 
bam),  quare  qunm  a  veteribus  tum  maxime  a  Sallustio  (fr.  I,  2) 
summis  laudibus  effertur ,  nescio  an  Sallustii  brevitatis  studium 
praecipue  ad  Catonis  dicendi  genus  referendum  sit. 

Idem  gravitatis  studium  apud  Sallustium  in  aeqaabilitate 
et  oppositione  membrorum  cernitur,  quibus  ille  adeo  indulget,  ut 
singulis  etiam  singula  opponat  verba,  quem  morem  quamquam 
recte  Deltour  p.  26  priscis  scriptoribus  quasi  insitum  esse  con- 
tendit,  falso  tamen  ad  solius  Catonis  imitationem  refert.  Kam 
illnm  usum  ne  aliis  quidem  insolitum  fuisse  exempla  docent.  cf. 
Sis.  fr.  27:  „Romanos  -  protelant,  protelatos  persecuntur ;"  fr.  67: 
„Victoribus  proprie  spem,  victis  adversae  fortnnae  maiorem  formi- 
dinem  obiecit;"  73:  „Inermos  armati,  impeditos  expediti  -  inter- 
ficiunt;"  Claud.  fr.  10 b  (p.  209,  8):  „Gallus  sua  disciplina  scuto 
proiecto  cunctabunclus,  Manlius  animo  magis  quam  arte  confisus." 

Huc  etiam  pertinet  mos  ordinem  verborum  in  oppositis  in- 
vertendi,  quam  rationem  grammatici  cliiasmum  vocant.  cf.  Cato 
Iord.  p.  34,  11 :  „Si  cuperent  hostes  fieri,  temere  fieri  nunc  pos- 
sent;"  p.  41,  2:  „Decem  viros  Bruttiani  verberavere,  videre  multi 
mortales;"  p.  35,  3:  „Si  quis  strenue  fecerat,  donabam  honeste 
atque  in  concione  verbis  multis  laudabam;"  Fab.  Pict.  (iur.  pont. 
lib.)  fr.  7 :  „Polybrum  sinistra  manu  teneto,  dextera  vasum  cum 
aqua;"  Cael.  58:  „Delinquere  frumentum,  Sardiniamhostestenere;" 
Claud.  81:  „Ligna  subdidit,  submovit  Graecos,  ignem  admovit;" 
88:  „Crudeliter  ille,  nos  misericorditer ,  avariter  ille,  nos  lar- 
giter;"  Sis.  47:  „Barba  immissa  et  intonso  capillo;"  50:  „Sub- 
latus  laetitia  nimia  atque  impotentia  commotus  animi." 

Ex  eodem  prisco  fonte  hausta  esse  mihi  videtur  anaplwrae 
figura,  qua  membra  maiore  vi  efferuntur.  Velut  Cato  p.  16,  17 
scripsit:  „Quotiens  annona  cara,  quotiens  caligo  aut  quid  obsti- 
terit;"  p.  17,  3:  „Compluriens  eorum  milites  —  alteri  alteros 
occidere,  compluriens  multi  simul  ad  hostes  transfugere,  com- 
pluriens  in  imperatorem  impetum  facere;"  p.  86,  15:  „Multa 
auguria,  multa  auspicia." 


V  i  t  a. 


Gustavus  Otto  Bruennert  natus  sum  Budolphopoli  a.  d.  XII. 
Kal.  Sept.  anni  h.  s.  L  patre  Ernesto ,  puellarum  scholae  rectore  ,  et 
matre  Paulina,  quos  ambos  vivere  laetor.  Fidei  addictus  sum 
evangelicae.  Eudimentis  literarum  imbutus  ad  gymnasium  Rudol- 
phopolitanum  adductus  sum,  quod  primum  directore  Muellero ,  tum 
Eehdantzio ,  viris  illustrissimis  et  caris  mihi  praeceptoribus ,  floruit. 
Ubi  disciplina  magistrorum  usus  sum:  Klussmann,  Dittenberger ,  A. 
Lindner  aliorurnque  virorum  praestantissimorum ,  quibus  omnibus, 
atque  imprimis  E.  Klussmann  prof.  ill.,  curae  operaeque  in  me  col- 
latae  multa  beneficia  debeo  atque  piam  gratamque  memoriam  semper 
servabo. 

Anuo  h.  s.  LXX  maturitatis  testimonio  munitus  in  numerum 
civium  academicorum  Ienensium  receptus  sum.  Postquam  per  tria 
semestria  adii  scholas  horum  virorum  doctissimorum :  Nipperdey,  K. 
Fischer ,  A.  Schmidt ,  Bursiau ,  M.  Schmidt ,  Fortlage  ,  Delbrueck, 
autumno  anni  LXXI  me  contuli  Lipsiam,  ubi  per  tria  seme- 
stria  interfui  scholis  horum  virorum  illustrissimorum :  Drobisch, 
Zarncke ,  Curtii ,  Ritschl ,  Yoigt ,  Lange ,  Wenck  ,  Eckstein  ,  Lipsii. 
Anni  LXXIII  vere  Ienam  redii.  Duo  semestria  sodalis  fui  ordinarius 
seminarii  philologici  Ienensis,  quod  floruit  sub  auspiciis  professorum 
ill.  Xipperdey,  Bursian,  M.  Schmidt;  atque  etiam  paedagogicis  exer- 
citationibus,  Lipsiae  ab  Ecksteinio,  Ienae  a  M.  Schmidtio  directoribus 
institutis,  per  duo  semestria  operam  dedi. 

Omnibus  his ,  qui  me  docuerunt ,  viris  doctissimis  et  summe 
venerandis  maximeque  C.  Bursian  professori  ill. ,  qui  semper  et 
doceudo  et  suadendo  studia  mea  auxit,  gratias  ago  quam  possum 
maximas  eosque  rogo,  ut  eandem  liberalitatem  etiam  in  posterum 
largiri  velint. 


LIBRARY  OF  CONGRESS 


0  003  096  785  9 


RUDOLPHOPOLI,  TYPIS  EXPRESSIT  O.  FEGEBEL. 


